
ÎNCHIN 

această carte celor care au 



dorit să cunoască adevărata 
faţă a comunismului cenuşiu. 



AFRICA CENUŞIE 

Prolog 


Aici nu este vorba de un rechizitoriu. Nu, 
nu este un rechizitoriu, ci pur şi simplu, o 
prezentare cu aplecare asupra unor documente 
ce reflectă o situaţie. O situaţie din care reiese, 
destul de clar, o faţă inedită, adevărata faţă a 
comunismului românesc de export. Comunismul 
de export, comunismul contagios, comunismul 
cenuşiu, molima cenuşie. Am mai vorbit despre 
asta. Cei care au trăit în „epoca de aur” îşi 
amintesc de faptul că înainte de a pleca din 
România oriunde în lume, trebuia să treci mai 
întâi pe la organele de partid, miliţie şi 
securitate. Asta e bine să nu uităm niciodată. 
Pentru că niciodată nu a ieşit cineva din ţară cu 
acte în regulă decât trecând, mai întâi, pe la 
organele de drept, partid, miliţie şi securitate. 
Organele Interne ale Organismului Comunist. 
Organele de Interne. După ce primea 
„binecuvântarea” organelor, era liber să-şi 
desfăşoare activitatea conform indicaţiilor 
preţioase primite de la tovarăşii şefi în birourile 
de taină. La revenirea din misiune, trebuia să 



predea, tot în taină, un raport amănunţit despre 
tot ce s-a întâmplat pe unde a fost şi mai ales cu 
cine s-a întâlnit şi ce anume au discutat acolo. 
Ei, dar mai era o categorie de oameni care 
beneficiau de mult mai mult decât o deplasare 
acolo, de ocazie sau turism nevinovat. Erau cei 
trimişi la treabă. Adică în interes de serviciu. Cu 
treabă şi cu treburi. 

încă de pe atunci, puteai găsi români 
activând pe toate meridianele lumii. Români 
plecaţi la muncă. Plecaţi la muncă în interes de 
servicu. Nu, nu oricine. Asta pentru că era o 
mare şansă să lucrezi dincolo. O mare şansă şi o 
mare favoare, nu oricui dată. Pentru că a lucra 
dincolo însemna să ai avantaje. în primul rând, 
avantaje materiale. Salariu mai bun, acces la 
valută, acces la bunuri de larg consum la care cei 
din ţară nu aveau voie nici măcar să viseze, 
acces la vize de tot felul, la magazine speciale, la 
favoruri personale şi pentru familie, şi nu în 
ultimul rând acces la promovare. La promovare 
politică, socială, profesională şi în carieră. în 
cariera de colaborator. De colaborator al 
organelor. Aveam un coleg care nu era membru 
de partid, dar nu ştiu ce dracu făcea sau făcuse, 
că poseda o legitimaţie cu o dungă albastră pe 

diagonala cartonului. II invidiam pentru bucăţica 
aia de carton, până la Dumnezeu. Ce mai, era o 



minune de legitimaţie. Cu ajutorul acelei 
legitimaţii, putea să oprească din mers orice 
maşină. Ca un miliţian. Avea chiar şi o paletă. O 
paletă precum cei de la circulaţie. O paletă 
reflectorizantă. Mai ceva decât a unui miliţian 
de rând. Şi scria pe legitimaţia aia. Pe legitimaţia 
aceea cu dungă albastră în diagonală. Scria că 
tovarăşul respectiv sprijină organele de miliţie. 
Organele de la Miliţie, de la serviciul circulaţie. 
Mamă, mamă ce ravagii făcea prietenul ăsta al 
meu cu legitimaţia. Cum îi căşuna pe unul în 
trafic, îl soma să oprească şi îi arăta legitimaţia. 

Şoferul oprit pe dreapta tremura tot de frică. îşi 
cerea scuze şi îl implora să limiteze incidentul 
strict în locul respectiv. Să nu transmită, doamne 
fereşte, mai departe incidentul. De cele mai 
multe ori nu era vorba de niciun incident. 
Prietenul meu se juca cu acei colegi de trafic 
care mai greşeau câte ceva în drumul lor pe 
şosea. Chestii minore. O apăsare mai nervoasă 
pe acceleraţie sau o depăşire mai puţin ortodoxă. 
Tare îmi doream o asemenea legitimaţie. Aş fi 
făcut orice ca să o dobândesc. 

Şi cum zic, aici nu este vorba de un 
rechizitoriu. Africa era doar unul din obiectivele 
de lucru ale industriei noastre socialiste din 
cadrul programului de construire a socialismului 
şi apoi a comunismului în România. Ce se 



întâmpla acolo era la fel cu ce se întâmpla 
oriunde lucrau românii în aceea vreme. Adică în 
anul 1980. Cum era viaţa pe acolo ? Ne relatau 
cei care se întorceau, ocazional sau definitiv, în 
ţară dar cu măsură şi fără amănunte descriptive. 
Simţeai că au o reţinere în dialogul cu tine. 
Simţeai şi te resesemnai în intenţia de a afla mai 
mult. Era firesc. Doar nu aveai nimic de câştigat 
şi apoi, cu cât ştiai mai puţin, cu atât era mai 
bine. Vulnerabilitatea ta creştea odată cu 
creşterea curiozităţii tale. Cu cât ştiai mai mult 
cu atât erai mai vulnerabil. Era mai bine să nu 

ştii nimic. In felul acesta România a devenit la 
un moment dat ţara în care nimeni nu ştia nimic. 

întâmplător, dar cu totul şi cu totul întâmplător, 
mi-a picat în mână un dosar. Un dosar ciudat. 
Mai bine zis, o copie a unui dosar. O copie abia 
lizibilă ca un manuscris Maya. Primul gând a 
fost să fac o povestire, un fel de proză, un fel de 
reconstituire literară, dar m-am abţinut, nu fără 
oarecari rezerve şi regrete. Chiar că texul mi se 
părea tare haios şi plin de sevă pentru orice, 
schiţă, nuvelă, roman sau chiar scenariu 
cinematografic. Nu ! Nu puteam să fac aşa ceva. 
Aş fi stricat toată candoarea şi originalitatea 
textului, mostră exemplară a limbajului de lemn 
specific epocii respective. Un limbaj oficial. 
Mesajul epocii, mesajul epocii de aur, mesajul 



comunismului cenuşiu românesc. Aici este vorba 
de un carusel. Caruselul turnătoriilor. Pârâţi şi 
pârâcioşi sunt de aceiaşi teapă. Privilegiaţii 
sistemului. Cu un aer fals de liberă iniţiativă şi 
independenţă. Limbajul de lemn este foarte greu 
de digerat de cititorii care n-au avut „bucuria” să 
trăiască în sistemul comunist. Apoi acelaş limbaj 
de lemn trezeşte unora din vechii trăitori 
comunişti duioase nostalgii şi aduceri aminte. 
Facinant şi covâşitor în documentul prezentat 
este detaliul. Zeci şi sute de amănunte se 
aglomerează unele peste altele şi creează o mare 

iluzie, iluzia preciziei. In fapt arhitectura 
detaliului este organizată pentru a ascunde un 
mare fals şi o uriaşă minciună. Excesul de zel al 
turnătorilor trebuia să ascundă falimentul 
activităţii româneşti în Africa. 

Deci, iată. Aceasta era Africa. Africa şi tovarăşii 
români, Africa Centrală, Africa cenuşie. Las 
cititorului plăcerea de a se delecta cu lectura 
celor ce urmează. 



SECRET I 


MINISTERUL ECONOMIEI FORESTIERE ŞI 
MATERIALELOR DE CONSTRUCŢII 

MATERIAL 

Privind verificarea sesizării adresate 
conducerii de partid de către un grup de 
specialişti români de la Societatea 
mixtă” LOROMBOIS” din Republica 
Centrafricană 

OPISUL 

Materialelor de verificare a sesizării 
adresată conducerii de partid de către un grup 
de specialişti români de la Societatea mixtă 
LOROMBOIS din Republica Centraficană. 

1 .Informare privind rezultatul cercetărilor . 

2. Notă de verificare a problemelor sesizate. 

3. Notă privind discuţiile individuale şi 
confidenţiale purtate de delegatul ministerului, 
Pop Ioan, cu tovarăşii diplomaţi de la 
Ambasada şi Agenţia economică a RS România, 
din Bangui. 



4. Notă privind aspecte din activitatea unor 
cadre de la societatea LOROMBOIS ( care se 
propune a fi prelucrată în Consiliile Oamenilor 
Muncii şi în organizaţiile de partid din 
întreprinderile unde lucrează cei în cauză) 

5. Traduceri după unele scrisori ale 
reprezentanţilor centrafricanilor de la 
LOROMBOIS, adresate unor organe locale şi 
Ambasadei din Bangui. 

6. Notă dată de tov.Toma Marin, expert financiar 
în Republica Centrafricană. 

7. Raportul de activitate al directorului general 
Petre Doblan. 

8. Sesizarea. 


MINISTERUL ECONOMIEI FORESTIERE 
§1 MATERIALELOR DE CONSTRUCŢII 
Cabinetul Ministrului 


Informarea privind rezultatul cercetării 
scrisorii din luna decembrie 1980, adresată 
conducerii partidului de către Chelea Grigore, 
director tehnic, secretar al grupei de partid, 
împreună cu Gornea Adrian, Pop Vasile, Ciocoi 



Aurel, Mihaiu Ion şi Barta Nicolae, maiştri la 
Societatea mixtă “LOROMBOIS” din Republica 
Centrafricană arată că, din verificările făcute de 
delegaţi ai ministerului în perioada 19-20 
februarie 1981 la sediul societăţii LOROMBOIS, 
cu sprijinul conducerii Ambasadei şi a Agenţiei 
economice a RS România, din Bangui, precum şi 
din discuţiile purtate în ţară în perioada 
ianuarie -martie 1981, cu persoanele care au fost 
la societatea mixtă, asupra problemelor sesizate, 
au rezultat următoarele: 

Se confirmă că Petre Doblan, director 
general al societăţii mixte, obişnuia să se laude 
cu realizările şi cunoştinţele sale în domeniul 
organizării întreprindelor în care şi-a susţinut şi 

A. 

teza de doctorat. In unele cazuri folosea expresii 
dure şi supărătoare la adresa unor colaboratori, 
atunci când constata nerealizarea sarcinilor de 
producţie, dovedind şi lipsă de tact în relaţiile 
cu aceştia. 

Se confirmă parţial că Petre Doblan se 
prezenta uneori mai târziu sau pleca mai 
devreme de la birou, dar unele din aceste cazuri 
erau în interesul societăţii mixte (relaţii cu 
partenerii şi organele locale). întârzieri şi 
plecări înainte de terminarea programului s-au 
constatat şi la alţi specialişti români, inclusiv la 
semnatarii scrisorii. Este adevărat însă că atât 



Petre Doblan, cât şi ceilalţi specialişti români 
au lucrat şi peste programul normal, atunci 
când necesităţile producţiei o impuneau. 

S-au plătit ca retribuţii la patru specialişti 
români, un număr de 5-9 zile în plus faţă de data 
plecării din ţară, dar aceasta nu prin falsuri 
făcute de Petre Doblan, aşa cum se afirmă în 
sesizare, ci pe baza documentelor întocmite de 
către centr africani, fără dispoziţia directorului 
general. După costatarea erorii, sumele 
respective au fost recuperate. Vina directorului 
general Petre Doblan, cât şi a directorului 
economic Bogaru Eugen, fiind aceea că au 
semnat documentele respective fără a le verifica. 

Petre Doblan a încasat indemnizaţia 
pentru familia sa pe întreaga lună octombrie 
1980, deşi a plecat din ţară în ziua de 10 a 
acestei luni, dar calculele respective au fost 
făcute de Gornea Adrian, semnatar al scrisorii, 
care avea aceste atribuţii în lipsa directorului 
economic şi care a interpretat greşit 
reglementările în vigoare. După constatarea 
erorii, sumele încasate în plus au fost restituite. 

în schmb, nu se confirma afirmaţiile din 
sesizare privind vinovăţia lui Petre Doblan, 
pentru deficienţele, greutăţile şi situaţia 
economic -financiară a societăţii, acestea 
existând încă înainte de 1 iunie 1980, când 



acesta a fost numit director general şi nici 
sfidarea cu cinism a calităţii de membri de 
partid şi de patrioţi, şantajarea, ameninţarea, 
periclitarea securităţii muncii şi bârfirea 
specialiştilor români în faţa partenerilor 
centrafricani. Nestabilirea de programe de 
activitate pe sectoare şi responsabilităţi pe 
specialist. De altfel fiecare cadru român îşi 
cunoştea sarcinile ce îi reveneau, încă de la 
plecarea din ţară. Petre Doblan, după 
documentarea sa asupra problemelor 
hotărâtoare, a definitivat în luna decembrie 
1980, programul de măsuri pentru redresarea 
activităţii societăţii mixte. Reproşuri la adresa 
unor colaboratori români care l-ar fi consultat 
în timpul programului pentru rezolvarea unor 
probleme majore de serviciu. Recrutarea de 
către Petre Doblan şi încadrarea la societatea 
mixtă, pe bază de relaţii şi interese personale, a 
unor cadre necorespunzătoare profesional. 
Recrutarea şi trimiterea personalului la 
societăţile mixte se face de către minister şi ICL 
Forexim, care în principiu ţin seama de părerile 
conducătorilor societăţii mixte. în acest fel s-a 
procedat şi cu trimiterea cadrelor la 
LOROMBOIS. Având în vedere situaţia 
deosebită a societăţii LOROMBOIS, la 
propunerea directorului general Petre Doblan, 



s-a urmărit reducerea personalului, încadrarea 
unor specialişti cu pregătire superioară şi 
înlocuirea celor care s-au dovedit insuficient de 
corespunzători. Cadrele trimise la post în 
perioada cât a funcţionat Petre Doblan ca 
director general, s-au dovedit a fi 
corespunzătoare. 

Stabilirea retribuţiilor, exclusiv şi cu 
caracter subiectiv, de către Petre Doblan. 
Nivelul de retribuţie, atât pentru personalul 
român, cât şi cel local s-a făcut cu respectarea 
legislaţiei centr africane, de către o comisie 
tripartită (Inspectoratul local al muncii, 
Sindicatul şi Delegaţii de personal, Conducerea 
socieăţii din partea căreia au participat trei 
reprezentanţi români, printre care şi Chelea 
Grigore- semnatar al sesizării). De menţionat că 
retribuţiile personalului român nu au fost 
reduse, ci majorate, ca urmare a intervenţiilor 
lui Petre Doblan. Retribuţia inginerilor nou 
încadraţi la societate a fost stabilită în mod 
corect şi cu respectarea legislaţiei locale. 

Deplasarea fără rezultate pentru 
societate, efectuată în ţară în luna septembrie 
1980 de către Petre Doblan. Deplasarea s-a 
efectuat în termenul stabilit, cu aprobarea 
conducerii ministerului, încasându-se diurna 
cuvenită în mod legal. Şi cu această ocazie a 



rezolvat o serie de probleme ale societăţii mixte. 
Totodată şi-a susţinut şi teza de doctorat, având 
aprobare în acest scop. 

Săvârşirea de abateri şi afirmaţii grave 
de natură politică, contra orânduirii socialiste, 
contra partidului şi a ţării, cu aluzii la adresa 
şefului statului nostru. De fapt, cinci dintre 
semnatarii scrisorii declară că nu au participat 
la astfel de afirmaţii pe care le-ar fi făcut Petre 
Doblan, în casă la Gornea Adrian şi că le-a spus 
acestea, însă Gornea Adrian declară că nici el 
nu a participat la afirmaţii de acest gen. Se 
menţionează că după expedierea scrisorii în 
ţară, semnatarii ei s-au înţeles pentru a putea 
reda şi susţine cele sesizate atunci când vor fi 
intrebaţi (declaraţia lui Pop Vasile). 

Determinarea de către Petre Doblan, a 
specialiştilor români de a nu achita cotizaţia 
către partid conform instrucţiunilor. Deşi 
cotizaţia de partid a fost achitată cu regularitate 
de către toţi membrii de partid de la 
LOROMBOÎS, tovarăşii Chelea Grigore, 
Gornea Adrian si Pop Vasile, care formau 
biroul grupei de partid, au săvârşit abuzul de a 
nu o depune la ambasada în termenele stabilite 
(cotizaţiile pentru lunile mai, iunie şi iulie, au 
fost depuse în luna septembrie 1980). 



Nu s-a putut dovedi îndemnul pe care l- 
ar fi făcut Petre Doblan, de a nu se achita 
obligaţiile prevăzute de Decretul nr. 233/1974 
(transmiterea în ţară a unei părţi din retribuţie 
în valută) şi de a nu se mai înapoia în ţară unii 
colaboratori români. Semnatarii scrisorii susţin 
în continuare cele reclamate în sesizare în 
legătură cu aceste aspect, dar în declaraţiile lor 
există mari deosebiri în ceea priveşte locul, 
data, participanţii la discuţii şi conţinutul 
afirmaţiilor pe care le-ar fi făcut Petre Doblan. 

Se pare că practica denigrărilor 
profesionale şi morale se extindea şi în 
colectivele de muncă din întreprinderile aflate 
dincolo de hotarele României Socialiste. Fideli 
angajamentelor făcute organelor înainte de 
plecare în misiune, adică la muncă în srăinătate, 
unii tovarăşi îşi depăşeau constant şi periculos 
atribuţiile ce le reveneau prin fişa postului şi 
lunecau în latura secretă, conspirativă a misiunii 

lor externe. In cazul de faţă, un grup de iniţiativă 
politică bine intenţionat şi credincios 
angajamentului făcut la securitate, sesizase nişte 
nereguli pe care unul sau mai mulţi tovarăşi de 
muncă le-ar fi făcut în timpul misiunii lor în 
slujba patriei. Uneori tovarăşii mai săreau calul. 
Asemeni leilor atunci când le vine proasta 



inspiraţie de a ataca un bivol alfa. Rezultatul 
poate avea efectul invers. Bivolul poate deveni 

oricând atacatorul. In cazul de faţă, Petre Doblan 
era un bivol puternic. Au urmat verificările. 

Cu ocazia verificării problemelor sesizate 
s-a constatat că neînţelegerile dintre directorul 
tehnic Chelea Grigore şi Petre Doblann, au 
început chiar de la numirea acestuia pe postul 
de director general şi se datorau, în principal 
temperamentelor şi trăsăturilor de caracter 
foarte diferite: Petre Doblan, fără experienţă în 
conducerea unor întreprinderi în străinătate, cu 
o anumită doză de supraapreciere, datorită unor 
succese personale (realizări în cadrul 
intreprinderii unde a lucrat, în cadrul societăţii 
mixte şi doctoratul în economie), dar cu 
optimism, entuziasm şi dorinţă de afirmare. Pe 
de altă parte, Chelea Grigore, cu o activitate de 
7 ani în străinătate şi în relaţii cu africanii, dar 
cu un anumit orgoliu personal, afirmând că fără 
el nu se poate face nimica în societatea 
LOROMBOIS. Acesta nu l-a sprijinit deloc pe 
Petrre Doblan, pe care îl considera “un cioban 
şi un demagog” cum s-a exprimat de mai multe 
ori în faţa colectivului de români şi probabil şi 
în faţa centr africanilor, deoarece expresia 
“demagog” la adresa lui Petre Doblan, apare şi 



într-o scrisoare a centrafricanilor către 
ambasada RS România din Bangui. 

Chelea Grigore, cu tot sprijinul care i s-a 
acordat de către tovarăşii diplomaţi de la 
ambasadă, nu a înţeles să-şi corecteze 
atitudinea, a dat dovadă de răutate şi lipsă de 
respect faţă de directorul general. De mai multe 
ori, chiar tovarăşului ambasador i-a spus, 
bătând cu pumnul în masă, ca nu lucrează cu 
Petre Doblan şi că nu poate să-l sufere. 

Pe fondul neînţelegerilor dintre cei doi s-a 
format “echipa celor vechi”, adică cei şase 
semnatari ai scrisorii şi “echipa celor noi”, cei 
care nu au fost sprijiniţi să se integreze mai 
rapid în specificul activităţii din străinătate. 
Disensiunile s-au agravat în momentul în care 
au fost antrenate şi soţiile unora dintre români, 
ca de exemplu soţia lui Chelea Grigore. 

Cinci dintre semnatarii scrisorii (cu 
excepţia lui Chelea Grigore) erau în permanenţă 
nemulţumiţi de retribuţiile pe care le aveau, fapt 
pentru care l-au hărţuit pe Petre Doblan, în 
orice împrejurări şi ocazii cu revendicări cu 
privire la retribuţii, deşi li se explicase că 
majorarea retribuţiilor se va putea face numai 
în momentul când societatea mixtă va deveni 
rentabilă. Chelea Grigore a alimentat în 
permanenţă aceste nemulţumiri spunând că 



numai datorită lui Petre Doblan, nu se 
majorează retribuţia maiştrilor români, cu toate 
că şi el a făcut parte din comisia de reaşezare a 
retribuţiilor conform legiilor locale şi a susţinut 
să nu se acorde retribuţii peste nivelul minim 
prevăzut de lege. 

Aspectele sesizate nu au fost discutate în 
nici o şedinţă organizată cu toţi comuniştii de la 
LOROMBOÎS, cu excepţia celei organizată din 
iniţiativa conducerii ambasadei, la 30 noiembrie 
1980, după o sesizare a lui Chelea Grigore. S-au 
adunat în schimb date în mod sistematic, s-au 
vânat greşeli pe care semnatarii scrisorii le-au 
discutat între ei, le-au interpretat şi prezentat in 
mod tendenţios, cu scopul de a fi schimbat 
directorul general Petre Doblan. 

Concluziile rezultate în urma verificărilor 
efectuate la sediul societăţii LOROMBOÎS au 
fost duse la cunoştinţa conducerii ambasadei, a 
agenţiei economice şi a celorlalţi diplomaţi 
români. Cu această ocazie tovarăşul 
ambasador, şeful agenţiei economice şi consulul 
ambasadei române, au scos în evidenţă lipsurile 
manifestate de semnatarii scrisorii şi în special 
de directorul tehnic Chelea Grigore, care a avut 
o atitudine rău intenţionată, precum şi faptul că 
neînţelegerile dintre specialiştii români, au fost 
cunoscute şi folosite de partenerii centrafricani, 



aşa cum rezultă chiar şi din unele scrisori 
adresate de către aceştia la diferite organe 
locale. O situaţie deosebit de gravă şi 
inexplicabilă, este aceea că în luna ianuarie 
1981 s-a organizat o greva care iniţial era 
îndreptată împotriva lui Petre Doblan, dar după 
aceea tovarăşul ambassador a atras atenţia 
grupului de români de la LOROMBOIS despre 
intenţiile partenerilor centrafricani şi că la 
acestea au contribuit şi unii specialişti români, 
dar centrafricanii au dat un alt caracter grevei 
respective. 

Tot cu această ocazie, s-au scos în 
evidenţă şi unele lipsuri ale lui Petre Doblan, în 
stilul şi metodele sale de muncă care a dovedit 
uneori duritate şi uşurinţă în exprimări 
supărătoare faţă de colaboratori, dar s-a 
apreciat că Petre Doblan, a luat poziţie corectă, 
a ţinut cont de criticile ce i s-au făcut, s-a 
integrat cu uşurinţă în activitatea societăţii 
mixte şi a obţinut unele rezultate pozitive cum 
sunt: Reducerea personalului neproductiv, 
reducerea unei părţi din datoriile societăţii, 
introducerea programului de trei schimburi la 
fabrica de cherestea, a programului de 48 de 
ore pe saptamană (in loc de 40 ore), oprirea 
plăţii orelor suplimentare în timp ce societatea 
avea plus de personal. S-a mărit procentul de 



livrare a producţiei de cherestea şi de buşteni la 
export şi altele. S-a apreciat de asemenea, că 
pentru interesele societăţii mixte, pentru 
prestigiul specialiştilor români şi chiar 
prestigiul ţării noastre în faţa centrafricanilor 
de la LOROMBOIS, este necesar ca tovarăşul 
Petre Doblan, care se afla în ţară, să se întoarcă 
la post. 

Ţinând seama de cele constatate şi de 
atmosfera creată, s-au luat măsuri de schimbare 
a conducerii societăţii mixte. Au fost rechemaţi 
definitiv în ţară maiştrii Gornea Adrian, Pop 
Vasile, Mihaiu Aurel şi Barta Nicolae. 

Petre Doblan va fi reîncadrat în funcţia 
avută an terior, inginer şef la Unitatea forestieră 
de exploatare şi transport Vişeu de Sus. 

Chelea Grigore şi cei cinci maiştri, vor fi 
reîncadraţi în funcţii de execuţie conform 
pregătirii lor profesionale la unităţile de la care 
provin. 

Pentru sprijinirea şi redresarea activităţii 
Societăţii mixte LOROMBOIS, au fost trimise la 
post patru cadre de specialitate tehnică şi 
economică, urmând ca din rândul cadrelor 
existente la societate şi pe baza rezultatelor ce le 
vor obţine în muncă, într-un viitor apropiat să se 
hotărască asupra încadrării în funcţii de 
conducere. 



Propunem ca sinteza la modul de 
comportare a tovarăşilor Chelea Grigore, 
Gornea Adrian, Pop Vasile, Mihaiu Ion, Ciocoi 
Aurel si Barta Nicolae, care au contribuit la 
crearea şi menţinerea unei atmosfere 
defavorabile specialiştilor români de la 
Societatea mixtă LOROMBOIS, sa fie transmisă 
consiliilor oamenilor muncii şi organizaţiilor de 
partid din intreprinderile la care lucrează 
aceştia. 

Aspectele negative rezultate, vor fi 
prelucrate cu toţi delegaţii care se deplasează în 
străinătate la societăţile mixte şi asistenţă 
tehnică pentru a nu se mai repeta în viitor. 
MINISTRU, Ioan Florea 


Domnul ministru Ioan Florea nu glumea 
dar era atent şi viclean cu toată lumea, mai ales 
cu autorităţile. Cu autorităţile de partid şi cele de 
supraveghere. Avea experienţă politică. Era un 
lider verificat, la os cu s-ar zice, de toată 
conducerea superioară. Avea un cuvânt greu. Era 
un factor de decizie important. Răspundea de 
fapt de toată politica şi interesul României în 
afacerea cu Africa Centrală, cu Republica 
Centrafricană. Nu putea îngădui ca nişte zurbagii 



de funcţionari, cei drept aleşi şi ei pe srânceană, 
să-i compromită poziţia şi planurile politice. 
Focul trebuia stins imediat, propagarea la 
eşaloane superioare de partid sau de stat 
împidecată. Oricând un binevoitor zelos putea 
şopti la urechea tovarăşului Ceauşescu tărăşenia 
din Africa Centrală. Chelea Grigore devenise 
agresiv. Trebuia pus la punct. Reuşise să 
coaguleze în jurul său un grup de iniţiativă 
periculos. Trebuiau rechemaţi în ţară, în primul 
rând cei de jos, maiştri. Apoi restul. Dar pe rând. 
Nu toţi odată, Doamne fereşte, asta ar fi aprins 
focul la Bucureşti. 

Pericolul consta în faptul că, atât maiştri 
cât şi inginerii şefii lor, nu înţelegeau rostul şi 
scopul prezenţei românilor în mijlocul junglei 
africane. Nu înţelegeau elementarul precept 
„crede şi nu cerceta” Doar fuseseră instruiţi până 
la un punct. Să creadă în politica partidului. Să 
creadă în partid. Iar ei, ei ce făcuseră ? în loc să 
creadă în partid şi politica partidului se 
apucaseră să cerceteze. Cercetau tovarăşii, 
cercetau fără să creadă în conducătorul lor. Păi 
asta semăna a revoltă. Păi asta semăna, prin 
extrapolare, să ne apucăm la un moment dat să 
cercetăm conducerea superioară, Comitetul 

/V 

Central sau chiar pe tovarăşul Ceauşescu. In loc 



să credem în tovarăşul Ceauşescu, să ne apucă 
decercetat, să-l cercetăm adică. 

Ministtru era, pe bună dreptate, furios. 

/V 

Furios şi îngrijorat. îngrijorat, pentru că aici, în 
această chestiune, mai intervenea şi alţi factori, 
politici chiar, cum ar fi democraţia, adevărul şi 

/V 

dreptatea. In apele astea, trebuia să navigheze cu 
dibăcie. Cu mare pricepere pentru că la final să 
ajungă acolo unde trebuie. Victoria socialismului 
şi comunismului în Africa. Şi asta, pe filiera 
conducătorului iubit. Cel mai iubit şi înţelept 
conducător, tovarăşul Ceauşescu. 


sec Ren 

Ministerul Economiei Forestiere şi Materialelor 
de construcţii 

Direcţia personal şi învăţământ 
NOTĂ 

Privind verificarea problemelor sesizate de un 
grup de şase oameni de la Societatea mixtă 
“LOROMBOIS”cu sediul în Bangui-Republica 
Centrafricană, referitor la activitatea 
directorului general, ing. Petre Doblan. 



în scrisoarea semnată de ing. CHELEA 
GRIGORE, director tehnic, secretar al grupei de 
partid şi maiştri GORNEA ADRIAN, POP 
VASILE, CIOCOI AUREL, MIHAIU ION şi 
BARTA NICOLAE (primii trei formând biroul 
grupei de partid) se sesizează în principal, 
greutăţile financiare şi de producţie ale 
societăţii mixte, neprincipialitatea şi 
comportarea necorespunzatoare faţă de oameni, 
de munca acestora, cu efecte negative în 
producţie şi abateri grave de natură politică 
contra sistemului socialist, contra PCR şi a ţării, 
săvârşite (după afirmaţiile semnatarilor 
scrisorii) de directorul general Petre Doblan. 

Din verificările efectuate la faţa locului, 
de către cadre din MEFMC şi Forexim, au 
rezultat următoarele: 

Referitor la situaţia financiară grea a 
societăţii mixte, la greutăţile întâmpinate în 
efectuarea reparaţiilor capitale la timp, în 
procurarea pieselor de schimb, în amenajarea 
drumurilor forestiere, lipsa de combustibil şi 
existenţa unui parc auto imbtrânit, s-a constatat 
că acestea nu se datoresc activităţii 
necorespunzatoare a tovarăşului Petre Doblan, 
ci ele au existat încă înainte de numirea sa în 
funcţia de director general, la 1 iunie 1980. Au 
fost arătate însă în sesizare cu scopul de a da o 



nuanţă mai gravă lipsurilor şi abaterilor pe care 
i le atribuie lui Petre Doblan, pentru a scoate în 
evdenţă condiţiile deosebite în care muncesc. 
Chiar semnatarii scrisorii au arătat, în 
declaraţiile ulterioare, că de toate aceste 
greutăţi nu se face vinovat Petre Doblan. 

Privitor la afirmaţiile din sesizare 
conform cărora, Petre Doblan ar fi adoptat o 
atitudine neprincipială, de laudă de sine, de 
sfidare cu cinism a calităţii de membri de partid 
şi de patrioţi, a insultat şi jignit pe specialiştii 
români, pe unele soţii ale acestora şi chiar i-a 
bârfit în faţa partenerilor cetrafricani, s-a 
constatat ca tovarăşul Petre Doblan, obişnuieşte 
să se laude cu realizările pe care le-a obţinut şi 
cu planurile de viitor în special în domeniul 
organizării intreprinderilor, domeniu în care şi- 
a susţinut şi teza de doctorat. în relaţiile sale cu 
oamenii s-a comportat corespunzător, dar în 
unele cazuri nu a dovedit suficient tact, mai ales 
în situaţii în care a constatat realizarea 
necorespunzătoare a sarcinilor, folosind 
expresii dure şi supărătoare la adresa unor 
membri de partid şi de patrioţi a specialiştilor 
români, că ar fi jignit soţiile unor tovarăşi de 
muncă şi nici faptul că ar fi bârfit pe 
colaboratorii săi faţă de partenerii 
centrafricani. 



Având în vedere că inginerul Chelea 
Grigore şi maistrul Pop Vasile au sosit deja în 
ţară încă din luna februarie, iar maiştrii Gornea 
Adrian (plecat de la societatea mixtă de pe data 
de 13 februarie ) şi Mihaiu Ion, au sosit în ţară 
la sfârşitul lunii martie a.c. şi ţinânad cont de 
greutăţiile deosebite existente în prezent la 
societate, s-au luat măsuri de trimitere imediată 
la post a unui inginer mecanic utilaje (buldozere 
) cu cu experienţă în activitatea din străinătate. 
De asemenea sunt în pregătire şi alte cadre să 
fie trimise la LOROMBOIS în funcţie de 
necesităţile ce se vor ivi pe parcurs. Pentru anul 
1981, la propunerea directorului general Oiaga 
Tom, personalul român de la LOROMBOIS va fi 
dimensionat la maximum 10-11 persoane, fără 
ca această reducere să afecteze planul de 
producţie. 

In reclamaţie se afirmă că în anul 1980, 
cu ocazia reaşezării retribuţiilor pe plan 
naţional în Republica Centrafricană, directorul 
general Petre Doblan a fixat la nivelul minim 
retribuţiile personalului român cu pregătire 
medie (maiştri) fără însă a aplica acelaşi 
principiu şi în cazul celor trei ingineri încadraţi 
la societate în ultimul timp. In legătură cu 
nivelul de încadrare a personalului român 



existent la societatea LOROMBOIS, la data 
aplicării legii sus menţionată, se precizează că 
aceasta a fost stabilită de către o comisie 
tripartită din care au făcut parte: un 
reprezentant al inspectoratului muncii în calitate 
de preşedinte; un reprezentant al sindicatelor şi 
delegaţii de personal; conducerea societăţii 
( director general Petre Doblan, director general 
adjunc-centrafrican, director tehnic Chelea 
Grigore, director economic Tănase Mircea şi 
şefi de secţii ) şi ca urmare, nu se confirmă 
reclamaţia că încadrările au fost stabilite numai 
de 

către Petre Doblan. 

In fapt, cu ocazia acestei reaşezări de 
salarii pe plan local, retribuţiile personalului 
român nu au fost micşorate, ci majorate, cu 
respectarea prevederilor legii centrafricane. 
Astfel, ţinând cont de situaţia financiară grea a 
societăţii mixte, la insistenţele părţii române, 
comisia tripartită a stabilit principiul ca la o 
anumită categorie să se acorde o retribuţie 
minima prevăzută de lege, fără însă să fie mai 
mică de cea avută anterior. în acelaşi timp, 
având în vedre că la aceea dată încadrările în 
categorii de retribuţie a personalului 
centrafrican erau eronate (unii paznici având 



categoria M.4 în loc de M.1-M.2 , iar unii 
maiştri centrafricani aveau categoria M.l -M.2 
faţă de M.4 cât li se cuvenea de lege) şi că 
existaseră deja nemulţurmiri, contestaţii şi greve 
pentru aceste încadrări, comisia a hotărât să se 
facă clasarea personalului pe categorii şi 
funcţii. In scopul de a nu se micşora retribuţiile 
maiştrilor romani, tovarăşul Petre Doblan a 
susţinut şi a reuşit să obţină acordul comisiei ca 
aceştia să fie încadraţi într-o categorie 
superioară M. 7, spunând că ei nu sunt simpli 
maiştri, ci specialişti care exercită atribuţii de 
şefi de secţii sau şefi de servicii de mărime 
medie. 


în acest fel, la toţi maiştri români li s-a 
stabilit categoria M. 7, cu o retribuţie de 137.000 
F CFA pe luna, faţă de 132.000 cât aveau 
anterior, la care se adauga 40% spor de 
expatriere si 15% spor de vechime (la maiştri 
centrafricani s-a stabilit categoria M.4 cu 
90.000F CFA pe luna faţă de 40-50.000 cât 
aveau anterior). De menţionat că tovarăşul 
Chelea Grigore, semnatar al reclamţiei, a fost 
de acord, în calitate de membru al comisiei, cu 
încadrararea stabilită peste nivelul minim la 
români şi că nu li se poate acorda o retribuţie 
peste nivelul minim decât numai atunci când 



societatea va deveni rentabilă. Pe acelaşi 
considerent, contabilul şef Tănase Mircea nu a 
fost de acord nici cu majorarea de 5.000F CFA 
pe lună. 


Situaţia financiară conta mai puţin. Era 
praful în ochi aruncat de partid în ţară şi lume. 
Ceea ce conta acolo era prezenţa. Prezenţa 
românilor în Africa. Iar românii aveau misiune. 
Misiunea lor era să fie acolo. Poate chiar o 
prezenţă decorativă. Să fie acolo şi să facă şi ei 
ceva acolo. Doar erau membri de partid. Doar 
erau organizaţi. Organizaţi şi bine plătiţi. Erau 
un model de organizare, de muncă în echipă şi 
de comportament politic în special adecvat. 
Modelul trebuia prezentat şi extins. Tovarăşii 
negrii, aveau în mijlocul lor un model. Modelul 
socialist-comunist românesc. Asta da victorie. 
Asta da, politică înţeleaptă a partidului 
communist roman şi a conducătorului său iubit. 

Petre Doblan, era un conducător ca ori 
care altul de pe întinsul României. Ostilitatea 



grupului de iniţiativă rebel, nu se justifica. Şi 
nici frustrarea lui Chelea. PetreDoblan era după 
chipulşi asemănarea conducătorului standard. 
Cine era dumnezeul conducătorilor de sub el, 
cine ? Tovarăşul Ceuşescu. Modelul său trebuia 
urmat şi însuşit. Şeful, este cel mai frumos, cel 
mai deştept şi cel mai drept dintre oameni. Toţi 
trebuie să fim ca şeful. Cine nu este ca şeful este 
un derbedeu. Asta e ! Iar PetreDoblan era 
asemeni şefului său, la orice nivel, până la 
Ceuşescu. Aici în Africa, era marele şef a jungle, 
era bivolul alfa. 


ftCRCTS 

în legătură cu afirmaţia din sesizare că, în 
loc să se aducă la societate trei maiştri mecanici 
a adus, prin recrutare directă pe bază de 
prietenie, doi ingineri necorespunzători 
profesional, precizăm că în documentele de 
constituire a societăţii LOROMBOIS, s-au 
prevăzut 16 posturi pentru specialiştii români. 
In urma unei analize făcute de tovarăşul Petre 
Doblan, împreună cu ICE Forexim, în luma 



iunie 1980, s-a stabilit nomenclatorul posturilor 
şi specialităţilor care urmau să fie incadrate la 
LOROMBOIS, reducându-se personalul român 
la maxim 12 posturi fără a afecta procesul de 
producţie. 

La recrutarea şi nominalizarea 
personalului ( care s-a făcut de către MEFHC şi 
1CE Eorexim ) s-a ţinut seama de recomandările 
directorului general Petre Doblan, aşa cum este 
indicat şi cum de altfel, s-a procedat şi în cazul 
celorlalte societăţi mixte. De asemenea, s-a ţinut 
seama de faptul că Pop Vasile, maistru la 
fabrica de furnire şi Gornea Adrian, maistru la 
fabrica de cherestea, urmau să fie înlocuiţi din 
iniţiativa ICE Forexim, pentru activitatea mai 
slabă a acestora. Ciocoi Aurel, maistru de 
centrală termoelectrica, a cerut să fie schimbat 
de la post începând cu luna octombrie 1980. 
Mihaiu Ion, maistru reparaţii buldozere, a 
solicitat să fie înlocuit începând cu luna martie a 
anului 1981. Inginerul Chelea Grigore, director 
tehnic urma să vină în ţară, într-un timp relativ 
scurt, având peste 7 ani de activitate in Africa. 



ICE.F orexim a avut în vedere necesitatea unui 
singur om, cu pregătire superioară în sectorul 
industrializări i lemnului. 

în locul celor trei maiştri de la cherestea 
şi furnire, precum şi a unui om specializat, cu 
pregătire superioară, la întreţinere şi reparaţii 
pe platforma de industrializare, dar mai ales la 
centrala termoelectrică, cea care a produs cele 
mai mari întrerupri în producţie în anii 1979- 
1980. S-a mai ţinut seama de faptul că la 
sfârşitul anului 1980 societataea mixtă urma să 
fie dotată cu buldozere şi autocamioane noi care 
ar fi solicitatat mai puţin personalul de 
întrteţinere şi reparaţii pentru aceste tipuri de 
utilaje. Faţă de acestea, rezultă că în privinţa 
stabilirii şi recrutării personalului de 
specialităţi, sesizarea nu este intemeiată. 

Cu privire la capacitatea profesională a 
inginerilor nou încadraţi la societatae în lunile 
octombrie şi noiembrie 1980, s-a constatat că 
inginerul Petrescu Ion face faţă foarte bine 
sarcinilor din exploatările forestiere şi are 
experienţă în activitatea din Africa, întrucât a 



mai lucrat la societatea CAROMBOIS în anii 
precedenţi. Inginerul Pop Vasile corespunde 
postului de şef al sectorului de industrializare, 
iar inginerul Bumbuc Dumitru s-a încadrat în 
program, fără să fie sprijiniţi de directorul 
tehnic Chelea Grigore, aşa cum ar fi fost normal 
să se facă mai ales în primele luni de adaptare. 
Cu toate acestea, inginerul Bumbuc Dumitru, ca 
şi ing. Pop Vasile, a obţinut rezultate bune în 
domeniul întreţinerii şi îmbunătăţirii 
parametrilor la unele utilaje ( circulatorul de 
tivit chererstea, căruia i-a îmbunătăţit viteza de 
lucru, exaustarea la ferestrăul panglică de debit 
buşteni) ceea ce nu au făcut până atunci 
inginerul Chelea Grigore şi 

maiştri existenţi la societate. Totuşi ing. Bumbuc 
Dumitru nu s-a descurcat într-o problemă de 
reparat a unui cilindru hidraulic. 



sec RET 4 

Inginerii noi sosiţi la societate au fost 
încadraţi la 180.000F.CFA pe luna (Bumbuc 
Dumitru şi Pop Vasile) şi 210.000F CFA pe lună 
(Petrescu Ion) faţă de un nivel minim de 
153.000F CFA pe luna. Aici s-a ţinut seama de 
faptul că un inginer centrafrican în perioada de 
stagiatură primeşte conform legii, o retribuţie 
minima de 153.000F CFA pe lună, iar alţi 
ingineri centrafricani cu o anumită vechime 
aveau încadrarea stabilită încă înainte, de 



1 73. 000 CFA pe lună şi conform precizărilor din 
lege nu li se putea micşora retribuţia. în această 
situaţie s-a avut în vedere că inginerii români, 
cu o vechime mai mare în producţie decât 
inginerii centrafricani şi pentru întărirea 
prestigiului românilor, să aibă o retribuţie puţin 
mai mare (cu 7.000) pe lună faţă de inginerii 
centrafricani. 

în ce priveşte stabilirea nivelului de 
retribuţie a tovarăşului inginer Petrescu Ion, s-a 
ţinut seama de importanţa şi dificultăţile 
deosebite ale activităţii sale în exploatările 
forestiere şi de faptul că a avut un nivel de 
retribuţie de 220.000F CFA pe lună la 
societatea CAROMBOIS, din aceaşi ţară, unde a 
lucrat anterior. 

La Societatea mixtă CAROMBOIS, tot în 
Republica Cetrafricana, care are o situaţie mai 
bună din punct de vedere financiar şi al 
producţiei, maiştri români au încadrarea de 
142.000, iar inginerii 205-237. OOOF CFA pe 
lună. 

De menţionat că directorul general Petre 
Doblan, a fost în permanenţă şi în orice ocazie, 
hărţuit de cei cinci maiştri români, Gornea 



Adrian, Pop Vasile, Mihaiu Ion, Ciocoi Aurel si 
Barta Nicolae, cu revendicări de majorare a 
retribuţiei, cu toate că li s-a spus că majorarea 
se va putea face numai în momentul când 
societatea mixtă va deveni rentabilă. 

în ce priveşte susţinerile din sesizare că 
Petre Doblan, a dat dispoziţie celor doi tovarăşi 
nou încadraţi la societate, Bumbuc Dumitru şi 
Rednic Dumitru, precum şi ultimilor încadraţi 
Petrescu Ion si Bogaru Eugen să li se plătească 
câte 5 şi respectiv 9 zile în plus faţă de data 
plecării din ţară, s-a stabilit că nu există nicio 
dispoziţie a directorului general în acest sens. 
Contabilul şef Dogaru Eugen menţionează că 
statele de paltă au fost întocmite de cetrafricani. 
La fel în ce priveşte calculele privind 
indemnizaţia, drepturile şi obligaţiile prevăzute 
de Decretul 233/1974 au fost făcute de către 
Gornea Adrian pe toată perioada cât a lipsit 
contabilul şef, până în luna noiembrie 1980 şi ca 
urmare, aceste calcule Gornea Adrian le-a 
făcut şi pentru soţia şi copiii directorului 
general fără a exista o dispoziţie scrisă a 
acestuia de a le calcula începând cu 1 octombrie 
în loc de 10 octombrie 1980. Şi în acest caz, 
după constatarea de către contabilul şef a erorii 
făcute, s-a reglementat prin reţinerea din 
retribuţie a sumelor încasate în plus. 



Nimeni nu a putut dovedi că în această 
privinţă ar fi avut loc discuţii neprincipiale şi 
reproşuri între directorul general şi Gornea 
Adrian, care ar fi sesizat neregula. 

Atât tovarăşul Petrescu Ion, cat şi Dogaru 
Eugen, nu confirmă că această eroare s-ar fi 
făcut cu bună ştiinţă de către directorul general 
pentru a-i atrage pe aceştia de partea sa şi nici 
nu a încercat să-i atragă într-un fel sau altul, 
asa cum se afirmă în sesizare. Referitor la 
deplasarea pe care a efectuat-o în ţară în luna 
septembrie 1980 şi faptul că nu ar fi rezolvat 
nici o problemă de serviciu, se precizează 
următoarele: 

- Iniţial, cu ocazia plecării la post a 
tovarăşului Petre Doblan, s-a stabilit de către 
conducerea ministerului ca după câteva luni de 
activitate la societatea mixtă să vină în ţară 
unde pe baza constătarilor sale să analizeze şi 
să rezolve împreună cu ICE Forexim o serie de 
probleme legate de activitatea de producţie a 
societăţii, de aprovizionare cu utilaje şi piese de 
schimb, precum şi probleme privind personalul 
existent şi cel necesar în viitor. Cu această 
ocazie, tovarăşul Petre Doblan, şi-a susţinut şi 
teza de doctorat, având aprobarea conducerii în 
acest sens. 



- Având traseu pe ruta Brazaville-Cairo- 
Atena-Bucuresti, s-a angajat să rezolve 
suplimentar unele probleme ale societăţii în 
limita timpului disponibil. în acelaşi timp a 
căutat să cunoască direct (aşa cum este normal) 
firmele cumpărătoare din Brazaville şi Ponte 
Noire, precum şi firmele de tranzit şi transport 
cu care lucrează societatea mixtă. La Atena a 
contactat principalul cumpărător -firma EVEX- 
cu care a purtat tratative şi a rezolvat în final 
problemele cu această firmă la Bucureşti 
împreună cu ICE Forexim, unde s-a deplasat şi 
partenerul grec, în aceeaşi perioadă a 
delegaţiei. 

- La Bucureşti a analizat cu ICE Forexim 
problemele execuţiei şi livrării utilajelor pentru 
exploatările forestiere, precum şi situaţia 
pieselor de schimb comandate. Livrarea acestor 
utilaje şi piese de schimb nu depindea de 
directorul general Petre Doblan, deşi acesta a 
insistat în mod deosebit să se găsească o soluţie 
rapidă, ci de posibilitatea acordării unui credit 
furnizor pentru plata utilajelor şi a pieselor de 
schimb respectiv şi a unui credit financiar 
pentru plata transportului şi a taxelor de vamă. 
De asemenea, s-a stabilit şi situaţia personalului 
necesar societăţii LOROMBOIS, cât şi 
posibilităţile de urgentare a trimiterii la post a 



personalului solicitat anterior. La Vişeu s-a 
deplasat pentru a-şi lua familia în vederea 
plecării la Bangui. 

La Bangui s-a înapoiat prin Italia, cu 
plecarea din Bucureşti la 10 octombrie, iar din 
Roma la 15 octombrie 1980 şi aceasta cu 
aprobarea conducerii ministerului. Din 
declaraţia tovarăşului Petre Doblan, rezultă că 
la Roma, a contactat în aceasta perioadă, un 
client italian, Donato Pepe. Cu acesta avusese 
discuţii anterioare la LOROMBOIS. 

în această deplasare tovarăşul Petre 
Doblan avea dreptul la diurnă de 20.000 F C FA 
pe zi conform legislaţiei locale (cca 90$ pe zi). 
Delegaţia o avea pentru 30 de zile de la 
plecarea din Bangui şi până la sosirea în Bangui 
încadrându-se în termenul stabilit. 

Afirmaţia pe care ar fi facut-o în legătură 
cu sistemul socialist şi socialismul stiiţific nu se 
confirmă, ci în mod tetdenţios i se atribuie acele 
afirmaţii pe care Petre Doblan, nu le-a făcut. De 
fapt, nici unul din semnatari nu a participat la 
discuţiile unde se spune ca s-ar fi făcut astfel de 
afirmaţii. 

în legătură cu afirmaţia "îmi este ruşine 
că m-am născut român" s-a constatat că nu se 
confirmă folosirea în con text politic, aşa cum se 
arată în sesizare. Tovarăşul Petre Doblan, a 



folosit uneori expresia "mi-e ruşine ca român ", 
cu sensul de "mă faceţi de râs ca român ", atunci 
când a constatat ca unii dintre specialiştii 
români nu au rezolvat în mod corespunzător 
anumite probleme profesionale. Acestea rezultă 
chiar din declaraţiile lui Mihaiu Ion, Gornea 
Adrian şi Ciocoi Aurel, semnatari ai scrisorii, 
precum şi din discuţiile purtate cu aceştia. 

Unii din semnatarii scrisorii au declarat 
că aluziile referitoare la şeful statului nostru 
sunt o simplă interpretare a lor, iar alţii au 
declarat că nu au elemente pentru a susţine în 
continuare acest aspect. 


SEC RET 5 

Nu se confirmă afirmaţia din sesizare, 
conform căreia Petre Doblan, ar fi îndemnat pe 
unii români de la LOROMBOIS să nu achite 
cotizaţia de partid. Discuţii privind plata 
cotizaţiei de partid s-au făcut în cadrul unei 
şedinţe de partid în care unii tovarăşi de la 
LOROMBOIS printre care însăşi Chelea 
Grigore, secretar al grupei de partid, au 
solicitat lămuriri cum este corect, să se 



plătească cotizaţia, la retribuţia tarifară de 
încadrare sau la veniturile realizate? (tovarăşul 
Petre Doblan, nici nu a solicitat astfel de 
lămuriri). în cadrul aceleaşi şedinţe de partid, 
tovarăşul ambasador a dat precizările cuvenite, 
după care discuţiile pe această temă s-au 
încheiat fără alte comentarii. Se menţioanează 
de asemenea că, deşi cotizaţia de partid a fost 
achitată cu regularitate de toţi membrii de 
partid de la societatea LOROMBOIS secretarul 
grupei de partid Chelea Grigore a săvârşit 
abuzul de a nu depune aceste cotizaţii la 
ambasadă timp de trei luni de 
zile ( mai, iunie şi iulie, depunând-o în luna 
septembrie 1980 ), dar a încercat să atribuie 
aceasta abatere gravă lui Petre Doblan. 

Cinci dintre semnatarii scrisorii declară 
că la marea majoritate a afirmaţiilor pe care le- 
ar fi făcut Petre Doblan, cu caracter politic, nu 
au fost de faţă dar, le-au auzit de la Gornea 
Adrian, care la rândul său menţionează că multe 
din cele semnalate le cunoaşte de la ceilalţi. 



Cu privire la reclamaţia că tovarăşul 
Petre Doblan, ar fi îndemnat pe maiştrii român i 
să nu depună în ţară obligaţiile conform 
Decretului 233/1974 şi că pot să plece unde vor, 
s-au constatat că semnatarii scrisorii işi menţin 
în continuare această reclamaţie. S-a constatat 
însă în ceea ce priveşte locul, data, participanţii 
la discuţii şi conţinutul afirmaţiilor, declaraţiile 
celor cinci persoane care susţin că au fost de 
faţă la discuţii ( Ciocoi A, Pop V, Mihaiu I, 
Barta N şi Gornea A) , conţin deosebiri esenţiale 
şi anume: 

în privinţa locului discuţiilor, Ciocoi 
Aurel, Pop Vasile, Gornea Adrian şi Mihaiu Ion 
susţin că discuţiile au avut loc în casa lui 
Mihaiu Ion, iar Barta Ion susţine că au avut loc 
în curte la un pahar de bere. 

Cu privire la data şi ora discuţiilor, 
Ciocoi Aurel şi Gornea Adrian susţin că 
discuţiile au avut loc în una din zilele de la 
sfârşitul lunii octombrie 1980 în jurul orei 
17,15. Mihaiu Ion susţine că au avut loc tot la 
sfârşitul lunii octombrie în jurul orei 18,30. Pop 



Vasile declară ca nu îşi aminteşte nici ziua nici 
luna, dar că în jurul orei 19-20, iar în sesizare 
se precizează data de 2 noiembrie 19801. 

în legătură cu participanţii la discuţii, 
Ciocoi Aurel, Mihaiu Ion, Pop Vasile şi Gornea 
Adrian susţin că au participat numai ei patru, 
făcând precizarea că nu a participat Barta 
Nicolae şi că s-au mai făcut astfel de afirmaţii 
de către Petre Doblan, la altă dată, în alte 
împrejurări şi la care au fost de faţă şi alte 
persoane. Barta Nicolae, susţine că a participat 
şi el la discuţii pe lângă cei menţionaţi mai sus. 

Şi în privinţa conţinutului afirmaţiilor 
există deosebiri aşa cum, rezultă din declaraţiile 
acestora. 

Precizăm că în discuţiile purtate 
individual la sediul societăţii LOMBROIS cu 
tovarăşul Ciocoi Aurel, Mihaiu Ion şi Barta 
Nicolae (fără a comunica între ei) au făcut, 
fiecare unele afirmaţii cu privire la locul, data, 
participanţii, conţinutul discuţiilor, cine a 
conceput sesizarea, cine a scris-o şi cum s-a 



făcut convocarea celor şase persoane pentru a 
semna, afimaţii pe care le-au mai susţinut în 
declaraţiile scrise, date imediat în continuarea 
discuţiilor pur atte cu aceştia. Ba mai mult, toţi 
cei trei tovarăşi au încercat să nu dea 
răspunsuri la unele întrebări privind modul şi 
împrejurările în care Petre Doblan, ar fi afirmat 
cele menţionate în sesizare, spunând că 
întrebările de amănunt nu au nicio importanţă, 
ci important este doar că cele scrise în sesizare 
ar fi adevărate. 


SCO RET 6 

Tovarăşul Pop Vasile a recunoscut cu 
ocazia confruntării cu tovarăşul Petre Doblan, 
că după ce a fost expediată scrisoarea în ţară, a 
atras atenţia tuturor semnatarilor scrisorii şi în 
plus, a spus lui Gornea Adrian de faţă fiind şi 
Ciocoi Aurel, să dea la toţi să revadă ciorna 
scrisorii pentru a reţine ceea ce ce s-a scris ca 
să poată susţine când vor fi întrebaţi. Deci s-a 
atras atenţia pentru a reţine ce s-a scris, nu ce a 



afirmat Petre Doblan. Intr-adevăr, toti cei şase 
autori ai scrisorii susţin în mare ideile sesizate, 
dar nu le pot reda cu exactitate, nici 
împrejurările în care ar fi avut loc şi deci nu pot 
dovedi cele afirmate în sesizare. 

Ţinând seama de contradiţiile din 
declaraţii şi de faptul că s-au înţeles în sensul de 
a reţine ceea ce s-a scris pentru a putea reda 
aspectele în care vor fi în trebaţi, se poate trage 
concluzia că afirmaţiile din sesizare au fost 
aranjate şi redate într-un anumit fel cu tendinţa 
de exprimare pentru un anumit scop, pe care de 
altfel l-au urmărit în mod sistematic, timp de 
mai multe luni, cei şase semnatari ai scrisorii, 
din care cinci erau în permanenţă nemulţumiţi 
de retribuţie şi de modificările Decretului 
233/1973 

Semnatarii sesizării afirmă că "asupra 
acestor manifestări repetate ale lui Petre 
Doblan, comuniştii de la LOROMBOIS şi-au 
spus părerile deschis în diferite discuţii 
ocazionale, precum şi între şedinţa de partid pe 
data de 30 noiembrie 1980 la sediul Ambasadei 
RSR 



S-a constatat că astfel de aspecte nu au 
fost discutate în nici o şedinţă organizată cu toţi 
comuniştii, deşi trei dintre semnatari formau 
biroul grupei de partid. S-au adunat în schimb 
date în mod sistematic, s-au vânat greşeli pe 
care cei sase semnatari le-au discutat intre ei, 
le-au interpretat şi prezenatat în mod tendenţios 
şi abia la şedinţa din 30 noembrie 1980, unii 
dintre ei le-au prezentat sub o anumită forma, 
diferită în multe privinţe faţă de sesizare. 

Neînţelegerile dintre cei doi directori 
români de la LOROMBOIS, Petre Doblan şi 
Chelea Grigore, au început chiar de la numirea 
lui Petre Doblan pe postul de director general şi 
se datoresc în mare parte temperamentelor şi 
trăsăturilor de caracter foarte diferite. Petre 
Doblan venea de la o înteprindere românească 
din provincie, fără experienţă în conducerea 
unor întreprinderi în străinătate, mai puţină 
experinţă în relaţiile cu oamenii, mai ales în 
condiţii de străinătate, dar cu optimism, 
entuziasm şi dorinţă de afirmare, însă şi cu o 
anumită doză de supraapreciere datorită unor 
succese personale (realizări în cadrul 
întreprinderii unde a lucrat şi doctoratul în 
economie). Pe de altă parte, Chelea Grigore se 
prezenta cu cei 7 ani de activitate în străinătate, 
la rândul său cu un anumit orgoliu personal 



pentru unele realizări şi o cunoaştere mai bună 
a relaţiilor cu africanii, afirmând că fără el nu 
se poate face nimic la societatea LOROMBOIS. 
Acesta nu l-a sprijinit deloc pe Petre Doblan, pe 
care îl considera "un cioban şi un demagog" aşa 
cum s-a exprimat de mai multe ori in faţa 
colectivului de români şi probabil şi în faţa 
centrafricanilor, deoarece expresia "demagog" 
apare şi într-o scrisoare a centrafricanilor către 
Ambsada RSR din Bangui. 

Chelea Grigore, cu tot sprijinul ce i s-a 
acordat de către tovarăşii diplomaţi de la 
ambasadă, nu a înţeles să-şi corecteze 
atitudinea, a dat dovadă de răutate şi lipsă de 
respect faţă de directorul general. De mai multe 
ori, chiar tovarăşului ambasador i-a spus, 
bătând cu pumnul în masă, că nu lucrează cu 
Petre Doblan şi că nu poate să-l sufere. 

Tovarăşul Petre Doblan nu a reuşit să-l 
înţeleagă pe Chelea Grigore la o colaborare în 
doi, deşi a încercat de nenumărate ori şi chiar la 
indicaţia tovarăşului ambasador. 

Pe fondul neînţelegerilor dintre cei doi 
tovarăşi s-a format, " echipa celor vechi "(cei 



şase semnatari ai sesizării) şi "echipa celor noi" 
care trebuiau să se integreze mai rapid în 
specificul activităţii societăţii LOROMBOIS. 
Formarea acestor echipe a fost uşurată şi de 
faptul că "cei noi " au un nivel de calificare 
superioară. S-a folosit în mod abil nemulţumirea 
"celor vechi" privind retribuţia precum şi unele 
situaţii mai deosebite cum a fost necesitatea 
depalsării lui Petre Doblan în ţară în septembrie 
- octombrie 1980. Ceea ce este mai grav îl 
constituie faptul că neînţelegerile din cadrul 
grupului de specialişti români au ajuns să fie 
cunoscute şi de partenerii centrafricani, aşa cum 
rezultă chiar din unele scrisori adresate de către 
aceştia, prin sindicat, la diferite organe locale. 

O situaţie deosebit de gravă şi 
inexplicabilă este aceea că greva 
centrafricanilor de la LOROMBOIS din luna 
ianuarie 1981 a fost organizată iniţial împotriva 
directorului general Petre Doblan, iar după ce 
tovarăşul ambasador a atras atenţia 
specialiştilor români asupra intenţiilor 
centrafricanilor, cu câteva zile înainte de grevă, 



centrafricanii şi-au schimbat scopul grevei în 
sensul că nu au mai cerut plecarea lui Petre 
Doblan, ci reducerea numărului de ore 
lucrătoare săptămânal. De asemenea, se 
cunoaşte faptul că centrafricanii au intenţionat 
să organizeze o grevă de doliu cu ocazia plecării 
în ţară a lui Chelea Grigore (acestă grevă nu a 
avut loc). 

La fel de inexplicabil este şi faptul că în 
urma unui conflict pe care l-a avut un grup de 
centrafricani cu Chelea Grigore, o delegaţie a 
sindicatului şi a personalului de la 
LOROMBOIS, i-au adresat o scrisoare de 
susţinere pe care au trimis-o şi la ambasada 
română din Bangui. Din unele informaţii 
confirmate de mai multe scrisori ale 
cetrafricanilor adresate la diferite organe, 
printre care şi la Ambasada RS România din 
Bangui, rezultă că o parte din personalul român 
de la LOROMBOIS a contribuit la organizarea 
grevei din ianuarie 1981, împotriva lui Petre 
Doblan. Aşa de exemplu, într-o scrisoare a 
centrafricanilor se spune că Petre Doblan, face 



să circule zvonul la Ambasada Româna că un 
pumn de români au fost amestecaţi în greva din 
ianuarie 1981 şi cer autorităţilor române să nu 
dea crezare acestor "calomnii". Faţă de toate 
aceste se pune intrebarea, de unde cunoaşteau 
centrafricanii, daca nu de la unii români , ce a 
discutat tovarăşul Petre Doblan la ambasadă şi 
de ce au solicitat autorităţilor române, dacă nu 
la indicaţia unor români, sa nu dea crezare lui 
Petre Doblan ? 


SCO RET 7 

Pentru prestigiul specialiştilor români şi 
chiar pentru prestigiul ţării noastre în faţa 
centrafricanilor de la LOROMBOIS, este 
absolut necesar ca tovarăşul Petre Doblan să se 
întoarcă la post. De asemenea, au relatat că în 
cazul în care tovarăşul Petre Doblan nu se va 
reîntoarce la post, centrafricanii de la 
LOROMBOIS vor triumfa şi vor încerca în 



continuare să-şi impună punctul de vedere în 
faţa oricărui alt director general român. 

După înapoierea în ţară a tovarăşului 
Pop Iona din Direcţia personal şi învăţământ, 
verificările au fost continuate împreună cu 
tovarăşii Titi Teodor , directorul Direcţiei 
personal şi învăţământ din MEFMO şi 
Bartolomeu Anton, şef compartiment personal. 
S-a procedat la confruntarea lui Chelea Grigore 
cu Petre Doblan şi a lui Pop Vasile cu Petre 
Doblan. In timpul confruntării, tovarăşul Petre 
Doblan, i-a combătut, nedeclarându-se de acord 
cu învinuirile ce i se aduc, iar Chelea Grigore şi 
Pop Vasile nu au putut prezenta argumente în 
susţinerea şi dovedirea afirmaţiilor din sesizare. 

Tovarăşul Bota Remus, directorul adjunc 
de la ICE Forexim, a rămas în continuare la 
sediul societăţii LOROMBOIS din Bangui, unde 
analizează împreună cu alţi tovarăşi, problemele 
tehnico-economice ale societăţii mixte, după 
care se vor hotărâ măsurile ce se impun pentru 
activitatea de viiltor. 



Ţinând seama de cele constatate, 
propunem următoarele măsuri: 

1. înlocuirea conducerii Societăţii mixte 
LOROMBOIS, directorul general Petre Doblan, 
directorul tehnic Chelea Grigore şi directorul 
economic Dogaru Eugen şi reîncadrarea 
acestora în unităţiile la care au lucrat anterior, 
respectiv tovarăşul Petre Doblan, inginer şef la 
Unitatea forestieră de exploatare şi transport 
Vişeu de Sus. Tovarăşul Chelea Grigore, inginer 
(funcţie de execuţie) la unul din şantierele 
Trustului de Construcţii pentru Economia 
Forestieră şi Materiale de Construcţii Braşov, 
iar Dogaru Eugen să fie încadrat într-un post 
corespunzător pregătirii sale profesionale la 
FCE Forexim. 

2. Pentru asigurarea continuităţii în 
conducerea societăţii mixte din rândul cadrelor 
de specialitate tehnica şi economică care au fost 
trimise recent în scopul sprijinirii activităţii, 
precum şi din rândul celor existenţi deja la post, 
în raport de rezultatele pe care le vor obţine în 
muncă în următoarele trei luni de activitate, să 



se hotărască asupra încadrării în funcţiile de 
conducere. 

3. Tovarăşii maiştri Gornea Adrian, Pop 
Vasile şi Mihaiu Ion, care au fost rechemaţi în 
ţară, să nu mai fie trimişi în străinătate şi să fie 
rechemaţi definitiv în ţară şi ceilalţi doi maiştri, 
Ciocoi Aurel şi Barta Nicolae, iar pentru 
ocuparea posturilor vacante, în raport 
solicitărilor societăţii mixte, să se trimită alte 
cadre corespunzătoare. 

4. Sinteza cu privire la modul de 
comportare şi abaterile tovarăşilor Chelea 
Grigore, Gornea Adrian, Pop Vasile, Mihaiu 
Ion, Ciocoi Aurel şi Barta Nicolae, care au 
contribuit la crearea şi menţinerea unei 
atmosfere defavorabile specialiştilor români de 
la Societatea mixtă LOROMBOIS, precum şi cu 
privire la lipsurile manifestate de tovarăşul 
Petre Doblan în stilul şi metodele de muncă, să 
fie transmisă Consiliilor Oamenilor Muncii şi 
Organizaţiilor de Partid din întreprinderile la 
care lucrează aceştia. 



5. Tovarăşul inginer Catrina Ion să fie 
transferat de la ICE Tehnoforestexport la o 
unitate de producţie din sectorul MEFMC şi 
încadrat într-un post corespunzător pregătirii 
sale profesionale. 

6. Concluziile rezultate în urma 
verificărilor efectuate să fie prelucrate cu toţi 
delegaţii care se deplasează la societăţii mixte şi 
asistenţă tehnică în străinătate pentru a se 
preîntâmpina astfel de situaţii în viitor. 

7 . Conducerea Direcţiei de cooperare 
economică internaţională din MEFMC şi 
conducerea ICE Forexim în calitate de 
coordonatori direcţi ai societăţilor mixte şi 
acţiunilor de asistenţă tehnnică, să cunoască 
permanent activitatea şi modul de compotare a 
fiecărui specialist român care îşi desfăşoară 
activitatea în străinătate. în acelaşi timp să se ia 
măsuri de înlocuirea de la post a tuturor 
specialiştilor români imediat după expirarea 
termenului pentru care au fost trimişi şi care, de 
regulă, nu poate depăşi patru ani. 



Direcţia personal şi învăţământ va lua 
măsuri de creşterea exigenţei în selectarea şi 
cunoaşterea mai amănunţită a cadrelor care 
urmează a se deplasa la societăţile mixte din 
străinătate. 

DIRECTOR SEF COMPARTIMENT 

TEHNICIAN PRINCIPAL 
Teodor Tit Anton Bartolomeu 

Ioan Pop 


NOTĂ, 

Privind unele aspecte negative existente în 
cadrul Societăţii mixtă Lorombois din Republica 
Centrafricană. în timpul deplasării pe care am 
efectuat-o la Societatea mixt Lorombois din 
Bangui, în perioada 18-28 februarie 1981, am 
purtat discuţii individuale cu tovarăşii diplomaţi 
de la Ambasada şi Agenţia economică a RS 
România din Bangui-Republica Centrafricană, 
rezultând următoarele: Tovarăşul ambasador 
Tabârca Nicolae a relatat că imediat după 
prezentarea la post a tovarăşului Petre Doblan 
şi ulterior a noilor tovarăşi (Rednic Dumitru, 



Pop Vasile şi Bumbuc Dumitru) la societatea 
Lorombois s-au format două grupuri în rândul 
personalului român: "grupul celor vechi" şi 
"grupul celor noi". în permanenţă, din partea 
cadrelor vechi la societatea mixtă în frunte cu 
tovarăşul Chelea Grigore, s-a manifestat 
fenomenul de respingere a celor noi sosiţi la 
post şi aceasta datorită egoismului, 
carierismului şi orgoliului de care a dat dovadă 
Chelea Grigore, precum şi de teama unor 
succese ce ar putea fi obţinute după sosirea la 
post a noilor cadre şi astfel ar fi ştirbit prestigiul 
celor vechi la post. Acest fenomem de respingere 
şi nesprijinirea cadrelor noi sosiţi de a se 
integra şi adapta în activitatea societăţii mixte a 
fost iniţiat şi practicat de Chelea Grigore şi 
Gornea Adrian, secretar şi respectiv, secretar 
adjunct al Biroului grupei de Partid, care au 
atras în această acţiune şi pe maiştri Pop Vasile, 
Mihaiu Ion, Ciocoi Aurel şi Barta Nicolae, 
nemulţumiţi de retribuţiile pe care le au la 
societate. Tovarăşii Chelea Grigore, Gonea 
Adrian şi Pop Vasile, care formau biroul grupei 
de partid de la Lorombois, au desfăşurat o 
activitate necorespunzătoare pe această linie în 
sensul că în perioda iunie -noiembrie 1980, nu 
au ţinut nici o adunare generală de partid şi nu 
au analizat în mod organizat cu toţi comuniştii, 



problemele negative de la societatea mixtă, în 
schimb grupul celor şase semnatari ai sesizării 
s-au întâlnit destul de des, formând "bisericuţe" 
şi se înţelegeau cum să vâneze şi să interpreteze 
greşelile şi lipsurile lui Petre Doblan şi cum să 
acţioneze împotriva acestuia. Aşa, de ezemplu, 
cu toate că fiecare membru de partid şi-a achitat 
lunar cotizaţia de exemplu, fiind reţinută de la 
fiecare, odată cu plata retribuţiei de către 
Gornea Adrian, acesta împreună cu secretarul 
grupei de partid Chelea Grigore, nu a depus-o 
la ambasadă timp de trei luni de zile, respectiv 
pentru lunile mai, iunie şi iulie, au depus-o abia 
în august 1980 şi au încercat să atribuie această 
abatere gravă lui Petre Doblan, spunând că 
acesta nu ar fi dat voie să depună cotizaţia la 
ambasadă. Au existat numeroase discuţii şi 
neînţelegeri soldate cu cearta violentă din ziua 
de 28 noiembrie 1980 între Chelea Grigore şi 
Petre Doblan. 

Faţă de acestea şi faţă de situaţia grea din 
punct de vedere financiar existentă la 
Lorombois, conducerea Ambasadei şi a Agenţiei 
economice a RS Romania din Bangui a analizat 
periodic -ultima dată la 30 nov. 1980- activitatea 
societăţii mixte şi relaţiile dintre oameni, cu 
care ocazie a acordat conducerii societăţii 
sprijinul necesar, instintând asupra unei bune 



colaborări între aceştia, însă directorul tehnic 
Chelea Grigore nu a ţinut cont de indicaţiile 
date. 

Tot ce s-a intamplat la Lorombois după 
numirea tovarăşului Petre Doblan în funcţia de 
director general este rezultatul confruntării 
dintre tendinţa şi ideile noului reprezentant prin 
Petre Doblan, cu tendinţa carieristică, 
oportunistă şi conservatoare a vechiului, 
reprezen tată prin Chelea Grigore. 

Tovarăşul Petre Doblan s-a integrat cu 
uşurinţă în problemele societăţii mixte şi a 
obţinut unele rezultate bune pe linia redresării 
societăţii, cu toată oponenţa atât din partea uni 
grup de români nemulţumiţi, cat şi din partea 
cetrafricanilor de la Lorombois. Astfel a făcut 
reduceri substanţiale de personal (cca 100 
centrafricani indirect productivi) şi a propus o 
organigrama prin care a redus personalul 
român de la societatea mixtă (de la 16 posturi la 
11). A interzis orele suplimentare plătite care 
până la acea data se ridicau la cca. 30% din 
fondul de salarii fără a se reflecta în creşterea 
producţiei. A organizat schimbul trei la fabrică, 
a introdus şomajul tehnic când a fost cazul 
(metoda nefolosită până atunci deşi prevăzută în 
legislaţia locală). A mărit producţia pentru 
export şi altele. Este o fire optimistă, cu elan şi 



dornic de afirmare, însă nu a dovedit suficient 
tact în relaţiile cu oamenii. A dat dovada de o 
anumită doză de 

înfumurare, uşurinţă şi duritate în exprimările 
faţă de oameni. Au fost cazuri la începutul 
activităţii sale la societatea mixtă- când se 
prezenta nepregătit la analizele ce se faceau la 
Ambasadă, necunoscând unele situaţii existente 
la aceea dată; dar cu toate acestea nu a 
provocat greutăţi în activitatea societăţii şi nu a 
ştirbit prestigiul specialiştilor români în faţa 
partenerilor centr africani. De fiecare dată când 
a fost criticat, sprijinit şi îndrumat a adoptat o 
poziţie autocritică, corectă şi principială, şi-a 
manifestat cu sinceritate dorinţa de a colabora 
în bune condiţii cu directorul tehnic Chele 
Grigore. 

Faptul că programul special de redresare 
a societătţi mixte a fost definitivat abea în luna 
decembrie 1980 nu se datoreşte delăsării 
tovarăşului Petre Doblan, ci faptului că a 
aşteptat să sosească din ţară utilajele, piese de 
schimb, noi cadre şi în raport de acestea să 
stabilească programul de viitor. 

Tovarăşul Chelea Grigore este orgolios şi 
carierist, nu s-a achitat de sarcinile ce îi 
reveneau în calitate de director tehnic şi 
secretar al grupei de partid. A format bisericuţe 



în rândul grupului de ramâni de la Lorombois. 
în mod sistematic a întreţinut şi alimentat starea 
de nemulţumire nejustificată a maiştrilor români 
privind retribuţia lunară. I-a instigat pe aceştea 
( Gornea Adrian, Pop Vasile, Mihaiu Ion, Ciocoi 
Aurel şi Barta Nicolae) împotriva directorului 
general Petre Doblan şi împotriva inginerilor 
nou încadraţi la societatea mixtă (ing.Pop 
Vasile şi Bumbuc Dumitru), cărora le-a creat 
atmosfera defavoriabilă, i-a demigrat şi i-a pus 
în situaţii neplăcute faţă de cetrafricani. A 
refuzat să colaboreze cu directorul general, 
Petre Doblan. De mai multe ori, in faţa 
tovarăşului ambasador a bătut cu pumnul în 
masă, spunând că nu colaborează cu acesta şi 
că nu poate să-l sufere. De altfel acelaşi lucru a 
încercat să facă şi cu 

directorul general Bighea Gheorghe. 

Din informaţiile obţinute de către 
tovarăşul Ambasador de la unii cetrafricani a 
rezultat că Chelea Grigore, în lupta sa meschină 
împotriva lui Petre Doblan, a apelat şi a primit 
sprijinul unor centrafricani de la Lorombois, 
trădând interesele românilor de la această 
societate şi chiar ale ţării. Toate certurile dintre 
grupurile de români de la Lorombois şi 
nemulţumirea maiştrilor privind retribuţia sunt 
cunoscute şi comentate de către centrafricani. 



Maiştri Gornea Adrian şi Pop Vasile au discutat 
şi au cerut lămuriri de la directorul de personal 
(centrafrican) în legătură cu retribuţia lor 
lunară. 


Numai comoditatea da fi radicali cu 
Doblan, în loc de al da pe brazdă printr-un 
proces istovitor de reeducare politică şi 
administrativă i-a determinat pe tovarăşii 
acestuia să acţioneze asupra colegilor africani 
influenţând-i să schimbe scopul grevei, de la 
solicitarea plecării lui Doblan, la obţinerea unor 
avantaje cum ar fi, reducerea numărului de ore 
de lucru pe săptămână şi alte mici chestii de tip 
administrativ. 

Participarea românilor la greva africană a 
fost sesizată de toată lumea. Fundamentul 
general politic era slab la aceştia sau poate nu 



era deloc. Tot ce făceau, făceau în virtutea 
inerţiei. O inerţie indusă politic şi administrativ, 
conform indicaţiilor preţioase primate în 
instructajele de acasă. 

Dar tovarăşii detractori uitaseră un lucru. 
Acela că liderul lor administrativ, tovarăşul 
Doblan, era numit de partid. Iar partidul, nu 
greşeşte niciodată. Partidul şi organele nu 
greşesc nicidată. Odată numit, era bun numit. 
Doblan era omul lor. Omul partidului. Partidul şi 
organelle aveau obligaţia să-l apare. Apărându-1, 
îşi apărau propria politică de cadre. Propria 
politică de cadre şi scopul. Scopul misiunii lor 
africane. Cum putea cineva să-şi închipuie că 
partidul şi organelle sale vitale puteau greşi în 
alegerea unui şef administrativ într-o misiune 
economică dincolo de graniţile ţării ? Chiar dacă 
ar fi fost vorba, prin absurd, de o înaltă trădare, o 
înaltă trădare faţă de patrie şi partid, chiar şi 
atunci, s-ar fi găsit suficiente şi zdrobitoare 
argument în favoarea dreptei alegeri sau 
orientări a partidului. Ar fi fost vorba, atunci, de 
o acţiune criminal a imperialismului occidental, 
duşmanul de moarte a comunismului salvator 
românesc. Partidul nu greşeşte. Omul partidului 
nu greşeşte. Aşţiunile detractorilor, se vor 
întoarce caun boomerang împotriva lor. Cât 
priveşte Doblan, acesta îşi va primi porţia sa de 



mustrare din partea partidului. Dar în taină şi cu 
măsură. El este totuşi omul partidului. Omul de 
pe orbită, orbita periferică, orbita de valenţă. 
Doblan este electronul de valenţă. Asta este 
Doblan, un electron de valenţă. 



SECRET 6 


Chelea Grigore a contribuit la greva 
organizată de centrafricani de la Lorombois în 
perioada 2-6 ianuarie 1981 cu scopul iniţial de 
a determina plecarea lui Petre Doblan de la 
societatea mixtă. După ce tovarăşul ambasador, 
care a aflat despre scopul grevei şi data la care 
urma să aiba loc, a atras atenţia tuturor 
lucrătorilor români de la Lorombois, asupra 
faptului că unii români au contribuit la 
organizarea acelei grevei, cetrafricanii au 
schimbat scopul grevei, ne mai cerând plecarea 
lui Petre Doblan, ci reducerea numărului de ore 
lucrătoare pe săptămână. Dovezi din care 
rezultă că unii români de la Lorombois nu au 
fost străini de organizarea şi că au colaborat cu 
centrafricanii împotriva directorului general 
Petre Doblan, sunt însăşi unele scrisori ale 
centrafricanilor adresate unor organe locale 
precum şi Ambasadei RS România din Bangui. 
Aşa de exemplu, Secretarul general al 
sindicatului de bază al Lorombois în scrisoarea 
sa din 6 febroarie 198, adresată secretarului 
general al Uniunii Generale a Muncitoriilor 



Centrafricani şi transmisă în câte un exemplar 
la Ministerul Afacerilor Externe, Inspecţia de 
Muncă, Ministerul Dezvoltării Rurale şi 
Ambasadei R.S. România din Bangui, printre 
alte probleme arată că: "Directorul general Dl. 
Petre Doblan face să circule zvonul la 
Ambasada Română că muncitorii şi delegaţii de 
personal au fost mituiţi (angajaţi) de către un 
pumn de români care au provocat greva (din 2-6 
ianuarie 1981) pentru a cere plecarea sa şi 
pentru a fi înlocuit cu unul dintre ei.”. . . 
" Asistăm la plecarea precipitată a 3 români 
(este vorba de Chelea ,Gornea şi Pop), foarte 
stimaţi printre naţionali (cetrafricani) pentru 
comportamentul lor uman şi totodată pentru 
randamentul lor. în speţă Dl. Petre Doblan, 
“...a făcut totul pentru ca aceşti lucrători 
expatriaţi să plece" Noi nu putem rămâne muţi 
în faţa unei asemenea provocări”. . . "în nici un 
caz românii care lucrează la Lorombois, nu 
trebuie să fie amestecaţi în această grevă care a 
fost decisă de către lucrătorii naţionali". . . 

"Noi cerem în consecintţă autorităţilor române 
şi centrafricane de a nu lua în consideraţie 
calomniile Domnului Petre Doblan 

Faţă de acestea se pun întrebările: de 
unde cunoşteau centrafricanii de la Lorombois 
,dacă nu de la unii români, că Petre Doblan, a 



discutat despre amestecul unor români la grevă 
şi de ce cer ei autorităţilor române, daca nu au 
fost îndemnaţi de unii români, să nu dea crezare 
lui Petre Doblan ? Cu puţin timp înainte, un 
grup de centrafricani de al Lorombois au avut 
un scandal cu Chelea Grigore, alt grup l-au 
reclamat pe Pop Vasile că nu colaborează bine 
cu ei, nu ţine cont de părerile lor şi nu-i invaţă 
meserie, atunci de ce, dacă nu din iniţiativa unor 
români, în scrisoarea menţionată centrafricanii 
îi elogiază şi îi apără pe aceştia? în unele 
situaţii centrafricanii folosesc expresia 
“maramureşeni”, sau la adresa lui Petre 
Doblan folosesc expresii ca 

"dictator", "demagog", expresii pe care le -a 
folosit anterior şi Chelea la adresa lui Petre 
Doblan. 

în timp ce din diferite scrisori, delegaţii 
sindicale şi de personal, centrafricani de la 
Lorombois se declară împotriva lui Petre 
Doblan, lui Chelea Grigore, aceiaşi delegaţi îi 
trimit scrisoare de susţinere, în care se spune 
printre altele . . . "vă prezentăm sprijinul nostru 
complet pentru eforturile deosebit de lăudabile 
pe care nu încetaţi să le desfăşuraţi pentru bunul 
mers al societăţii Lorombois şi pentru spiritul de 
colaborare loial şi deschis care v-a animat în 
permanenţă”. Această scrisoare, deşi adresată 



lui Chelea Grigore, a fost trimisă şi directorului 
general al societăţii Lorombois, Ambasadei R.S. 
România din Bangui şi Uniunii Generale a 
Muncitorilor din Africa Centrală. Din nou se 
naşte întrebarea, de ce şi în faţa cui -împotriva 
căror acuzaţii -trebuie să-l sprijine şi să-l 
susţină centrafricanii pe Chelea Grigore ? Şi 
aceasta după ce tovarăşul Ambasador le-a atras 
atenţia tuturor românilor de la Lorombois 
pentru lipsa de colaborare între ei, în special 
între Chelea, Petre Doblan şi pentru că unii 
români sunt amestecaţi în unele acţiuni ale 
centrafricanilor împotriva lui Petre Doblan. De 
ce au găsit necesar centrafricanii, dacă nu la 
indicatţa unor români, să trimită acea scrisoare 
şi la Ambasada R.S. România din Bangui, atâta 
timp cât era adresată direct lui Chelea? Pe de 
altă parte, în timp ce directorul tehnic Chelea 
Grigore şi cei doi maiştri Gonea A şi Pop V care 
au fost rechemaţi în ţară sunt susţinuţi şi elogiaţi 
pentru colaborarea locală şi eforturile deosebite 
pentru bunul mers al societăţii Lorombois, 
aceaşi centrafricani sau din iniţiativa lor, la 
data de 19 ianuarie 198, s-au adresat 
preşedintelui Republicii Centr africane, prin care 
cer revizuirea sau denunţarea Convenţiei 
Societăţii Lorombois. 



Dacă, pe de o parte centrafricanii au 
încercat să organizeze greva pentru a pleca 
Petre Doblan, de altă parte, au încercat să 
organizeze greva de doliu atunci când au aflat 
că Chelea, a fost chemat în ţară. 

în legătură cu incidentul ce avut loc între 
Petre Doblan şi Ion Emilian, cu ocazia serbării 
zilei de 23 august 1980, nu se face vinovat 
numai Petre Doblan, întrucât toate avansurile 
au fost făcute de către soţia lui Ion Emilian, iar 
acesta a fost în permanenţă de faţă şi nu a luat 
măsuri să-şi tempereze soţia. De altfel soţia lui 
Ion Emilian încă înainte de reuniunea respectivă 
a afirmat faţă de soţiile unor tovarăşi că ar vrea 
sa aiba relaţii de amor cu Petre Doblan, 
întrucât este nemulţumită de soţul ei din acest 
punct de vedere. 

Scrisoarea pe care au trimis-o cei şase 
semnatari, a fost făcută după o sesizare a lui 
Chelea, făcută la ambasadă, dar este redată sub 
o altă formă, mai aranjată dar şi exagerată. în 
redactarea scrisorii, semnatarii ei şi în special 
Chelea Grigore şi Gornea Adrian, au fost 
sprijiniţi de către diplomatul român Ion Emilian, 
cu care Chelea se vizitau aproape zilnic în 
preajma expedierii scrisorii şi s-ar putea să fi 
colaborat şi Catrina Ion, delegat al ISE 
Tehnoforestexport, care a transportat scrisorile 



în ţară şi care atunci când s-a redactat, era 
cazat la familia Gornea Adrian şi cu care, 
spunea că ar fi rude. 

Problemele relatate în sesizare sunt 
exagerări şi redate în mod tendenţios. Tovarăşul 
Petre Doblan nu putea să facă afirmaţiile de 
care este acuzat. De altfel din verificările făcute 
de dânşii nu au rezultat elemente care să le 
confirme. Problema numărul unu pe care o 
discutau semnatarii scrisorii în orice ocazie 
când îl întâlnea pe Petre Doblan era problema 
retribuţiei, iar între ei se înţelegeau cum să-l 
acuze pe Petre Doblan. 

Tovarăşul Ambasador, apreciază că 
pentru bunul mers al societăţii mixte, pentru 
prestigiul specialiştilor români şi chiar pentru 
prestigiul ţării noastre în faţa centrafrinilor de 
la Lorombois este necesar ca tovarăşul Petre 
Doblan să se reîntoarcă la post. în cazul în care 
nu se va reîntoarce la post, centrafricanii vor 
triumfa şi vor încerca să-si impună punctul lor 
de vedere în faţa oricărui alt director general 
român. 

Aspectele relatate de tovarăşul 
Ambasadar au fost relatate şi de către alţi 
tovarăşi de la ambasadă: consulul, şeful 
agenţiei economice Oncescu, şoferul Grigore şi 
admin i strat o rul S imi onescu. 



De asemenea tovarăşul ambasador a mai 
relatat că pe linie financiar contabilă, de la 
înfiinţarea societăţii, nu s-a desfăşurat o 
activitate corespunzătoare cu excepţia 
contabilului şef Teaha Traian, fapt pentru care 
propune a se face un control financiar şi 
gestionar amănunţit care să cuprindă întreaga 
perioadă de activitate a societăţii -de la 
înfiinţare şi până în prezent- iar tovarăşul 
contabil şef Dogaru Eugen să fie sprijinit sau 
chiar înlocuit. 



SECRET 9 


Tovarăşul Onescu Antoniu, şeful Agenţiei 
Economice a R.S. România din Bangui, a relatat 
că la reuniunea ce a avut loc la Ambasadă cu 
ocazia zilei de 23 August 1980, tovarăşul Petre 
Doblan, a fost îmbătat în mod special de către 
Pop Vasile, Mihaiu Ion, Ciocoi Aurel şi chiar 
Ion Emilian, toţi îi puneau încontinuu băutură în 
pahar, iar primii trei îl lăudau şi cântau 
împreună cu el. Soţia lui Ion Emilian, s-a ţinut 
tot timpul după Petre Doblan, i-a făcut avansuri, 
l-a chemat în casă, unde împreună cu soţul, au 
servit cafea (în final, nu s-a întâmplat ceea ce ar 
fi dorit soţia lui Emilian). 

In legătură cu atmosfera de la Lorombois, 
Chelea Grigore a depus o sesizare scrisă şi la 
Ambasadă, după care a vrut să o retragă, 
plângând chiar atunci când tovarăşul Onescu şi 
tovarăşul ambasador nu au fost de acord cu 
restituirea ei. 

La redactarea sesizării trimisă la minister 
şi la CC al PCR a contribuit şi Ion Emilian de la 
ambasadă şi are la baza sesizarea lui Chelea 



Grigore pe care a depus-o la ambasadă, însă a 
fost stilizată şi aranjată de Ion Emilian. Acesta a 
exclus paragrafele ce îl afectau pe el, respectiv 
acela în care era implicată şi soţia sa. 

Petre Doblan a avut multe lipsuri în 
special lipsa de tact în relaţiile cu oamenii, dar 
cele arătate în sesizare sunt exagerări. 

La cele doua societăţi mixte Lorombois şi 
Carombois s-au făcut multe afaceri despre care 
tovarăşul Onescu a auzit de la unii 
centrafricani. Aşa de exemplu, fostul director 
general Bighea Gheorghe, a făcut afaceri cu 
firma BECOL din Olanda, căreia i-a făcut de 
doua ori reduceri de preţuri, totalizând 
600.000FCFA la cheresteaua livrată acestei 
firme, în schimb delegatul acestei firme venea la 
Bangui cu cadouri printre care şi ceasuri pentru 
români. Dovezi în acest sens sunt două telexuri 
semnate de Bighea care se refera la reducerile 
de preţ şi un telex al firmei care comunica că îi 
va trimite coletul (nu se ştie ce colet). Amănunte 
în acest sens ar putea cunoaşte (după părerea 
tovarăşului Onescu) reprezentantul comercial al 
MEFMC din Olanda, tovarăşul Chir ian Teodor. 

Tovarăşii Topan Ion (Congo) şi Nenu 
Constantin i-au spus tovarăşului Onescu că 
Bighea a dat dispoziţie să dea din depozit 
cherestea în plus la unii străini faţa de 



cantitatea pe care aceştea au cumpărat-o. Se 
pare că problemele cu firma BECOL, făcute de 
Bighea Gh. ar fi cunoscute şi de către noul 
director general Petre Doblan. Bighea 
Gheorghe nu a lucrat corect cu oamenii. 
Contabilul şef Teaha Traian, care a fost un om 
corect şi muncitor, a plecat numai din cauza lui 
Bighea. 

De asemenea, Chelea Grigore a făcut 
afaceri pe scară mare, a plătit la centrafricani 
prime şi ore suplimentare necuvenite, se 
înţelegea bine cu Yapende, director adj.de 
personal, căruia i-a dat şi maşina deşi acesta 
împreună cu preşedintele sindicatului de la 
Lorombois economistul Simitowa (care şi -a 
făcut studiile la Cluj Napoca) contribuie la 
organizarea de acţiuni şi greve defavorabile 
părţii române. 

Actualul contabil şef Dogaru Eugen, face 
şi el mari greşeli, spunându-i economistului 
Simitowa că bilanţul societăţii mixte se face la 
Ambasada Română, iar acesta din urmă a reluat 
ideea într-o moţiune adresată preşedintelui 
Republicii Centrafricane. 

La fel şi Gornea Adrian a făcut multe 
greşeli, a primit destul de des la el în casă pe 
unii centrafricani, a discutat cu aceştia şi 
probleme privind retribuţia personalului român 



în acest sens a cerut lămuriri de la Yapende, 

/V 

director adjunct.de personal. înainte de a pleca 
spre ţară, deşi îşi încheiase activitatea în 
fabrică, se ducea des în fabrică şi discuta foarte 
mult cu unii centrafricani. 

Tot de la unii centrafricani, a auzit tovarăşul 
Onescu că se ocupau de afaceri şi tovarăşii: 
Talpoş Ioan, Pop Dumitru, Butucesu Ovidiu şi 
Laru Petre. 

Scandalul şi acţiunile centrafricanilor 
împotriva tovarăşului Bradovschi Petre, 
directorul societăţii mixte Carambois, iniţiate de 
IACHITE au pornit de la Saru Petre, care era 
prieten cu Iachite. La fel şi Butucescu Ovidiu 
era prieten cu acesta şi făceau afaceri împreună. 

Intr-un timp şi pilotul roman de la 
Carombois - Nola, tovarăşul Drăgan Dumitru 
era prieten cu Iachite, căruia i s-a adresat şi i-a 
cerut lămuriri în problema retribuţiei. Soţia 
pilotului cu soţia lui Iachite au dormit chiar în 
aceeaşi cameră. 

înainte de a fi înlocuit directorul 
Broşteanu Cornel de la Carombois, Tovarăşul 
Saru Petre i-a spus tovarăşului Onescu că va fi 
numit el (Saru) ca director în locul lui 
Broşteanu, întrucât aşa i-ar fi promis un tovarăş 
ministru cu care a servit o masă în Bucureşti (nu 



a precizat numele). întrucât evidenţele 
financiar-contabile şi gestionare nu sunt ţinute 
în modul cel mai clar, la Lorombois, o perioadă 
de timp a lipsit contabilul şef, sunt greu de 
stabilit unele nereguli pe această linie. 

TEHNICIAN PRINCIPAL - D.P.I. DIN 
MEFMC, 

Pop Ioan 
14 martie 1981 


NOTA, cu privire la unele aspecte din activitatea 
cadrelor la societăţile mixte din străinatăte. 

La începutul lunii decembrie 1980, un 
grup de şase oameni ai muncii de la societatea 
LOROMBOIS, respectiv directorul tehnic, ing. 
Chelea Grigore şi maiştri Gornea Adrian, Pop 
Vasile, Ciocoi Aurel, Mihaiu Ion şi Barta 
Nicolae, au trimis în ţară o scrisoare conducerii 
partidului arătând o serie de aspecte negative 
din cadrul societăţii mixte şi abateri foarte 
grave pe care le -ar fi săvârşit drectorul general 
ing. Petre Doblan. 



Principalele probleme arătate în scrisoare 
sunt: greutăţi financiare, de dotare şi de 
producţie; atidudinea neprincipială a 
directorului general faţă de personalul român; 
nu a stabilit programe de activitate pe sectoare 
şi responsabilităţi pe specialişti; nerespectarea 
programului de lucru; recrutarea unor cadre 
necorespunzătoare pentru societatea mixtă; 
stabilirea retribuţiilor la nivelul minim prevăzut 
de lege pentru maiştri români şi nerespectarea 
acestui principiu şi în cazul încadrării 
inginerilor; plata unor zile în plus la unele cadre 
încadrate la societatea mixtă şi a indemnizaţiei 
pentru familia directorului general pentru un 
număr de zile în plus faţă de data plecării din 
ţară; efectuaraea unei deplasări în ţară 
neeficiente şi ceea ce este mai grav sunt 
aspectele de natură politică arătate în această 
scrisoare pe care le-ar fi săvârşit directorul 
general, precum şi faptul că acesta ar fi încercat 
să determine personalul român de a nu respecta 
prevederile Decretului nr. 233/1971 şi de a nu 
se mai înapoia în ţară. 

Din verificările efectuate de delegaţi ai 
MEFMC şi ICE Forexim în perioada 19-26 
februarie 1981 la sediul socieţăii LOROMBOIS 
unde s-a discutat cu tot personalul român atât 
de la societatea mixtă, cât şi de la Ambasada şi 



Agenţia Economică a R S România din Bangui, 
precum şi din discuţiile purtate în ţară în 
perioada ianuarie -martie 1981 cu persoane care 
au fost la societatea LOROMBOIS, din 
declaraţiile semnatarilor scrisorii şi din 
confruntările unora din aceştia cu cel acuzat, a 
rezultat că nu se confirmă majoritatea 
problemelor sesizate, iar semnatarii scrisorii nu 
au putut prezenta elemente în susţinerea şi 
dovedirea aspectelor deosebit de grave pe care 
le-au sesizat, astfel: 

Greutăţile financiare şi de producţie ale 
societăţii mixte nu se datoresc activităţii 
necorespunzatoare a tovarăşului Petre Doblan, 
ci ele au existat încă înainte de numirea sa în 
funcţia de director general la 1 iunie 1980, dar 
au fost arătate în sesizare cu scopul de a da o 
notă mai gravă lipsurilor şi abaterilor atribuite 
acestuia şi pentru a scoate în evidenţă condiţiile 
deosebite în care muncesc autorii scrisorii. 
Acesta s-a integrat cu uşurinţă în activitatea 
societăţii mixte şi a obţinut treptat unele rezidate 
pozitive cum sunt: reducerea personalului 
centrafrican în special cel neproductiv ( existând 
la acea dată cca 120 persoane în plus faţă de 
necesar), programul în trei schimburi la fabrica 
de chererestea, programul de 48 ore pe 
săptămână (până atunci fiind de 40 de ore), 



oprirea plăţii orelor suplimentare care până 
atunci reprezentau cca 30-35% din retribuţii cu 
toate că societatea avea plus de personal, 
precum şi multe datorii, s-a mărit procentul de 
livrare a producţiei de cherestea şi de buşteni la 
export, s-au redus o parte din datoriile societăţii 
mixte, a propus reducerea personalului român 
de la 16 la maxim 11-12 posturi şi altele. 

Unele din măsurile luate, în special cele 
referitoare la reducerea personalului şi oprirea 
orelor suplimentare au deranjat pe mulţi 
centrafricani de la LOROMBOIS şi chiar pe 
maiştrii români (Gornea Adrian, Pop Vasile, 
Ciocoi Aurel, Mihaiu Ion şi Barta Nicolae) care 
în permanenţă se manifestau nemulţumiţi de 
retribuţie. Aceştia din urma în permanenţă şi în 
orice ocazie l-au hărţuit pe directorul general al 
socieatăţii mixte cu revendicări de majorare a 
retribuţiei şi plată de ore suplimentare, cu toate 
că li s-a explicat că majorarea retribuţiilor se va 
face numai în momentul când societatea mixată 
va deveni rentabilă şi că aceasta depinde în final 
şi de activitatea fiecăruia dintre ei la locul de 
muncă. 

Este adevărat că Petre Doblan 
obişnuieşte să se laude cu realizările pe care le- 
a obţinut şi cu planurile de viitor în special în 
domeniul organizării intreprinderilor, domeniu 



în care şi-a susţinut şi teza de doctorat. în 
general în relaţiile cu oamenii s-a comportat 
corespunzător, dar în unele cazuri nu a dovedit 
suficient tact mai ales în situaţii în care constata 
nerealizarea corespunzătoare a sarcinilor, 
folosind expresii dure şi supărătoare la adresa 
unor colaboratori. Nu se confirmă însă că ar fi 
sfidat calitatea de membri de partid şi de 
patrioţi a specialiştilor români, ca i-ar fi 
amen inţat şi şan tajat sau că i-ar fi bârfit faţă de 
partenerii cetrafricani, pe ei sau soţiile lor. 
Plata unui număr de 5-9 zile în plus la ultimii 
încadraţi la societatea mixtă şi a indemnizaţiei 
pentru familia sa integral pe luna octombrie 
1980, deşi a plecat din ţară spre B angui la 10 
octombrie, nu s-a făcut din dispoziţia 
directorului general, ci pe baza statelor de paltă 
întocmite de personalul centrafrican, iar în luna 
următoare când s-a constatat eroarea, s-au luat 
măsuri de recuperare a sumelor respective, 
îaninte de verificarea sesizării. 

Recrutarea şi trimiterea la societatea 
mixtă a noilor cadre, nu s-a făcut de către 
directorul general ci de către MEFMC şi ICE 
Forexim, iar stabilirea retribuţiei, atât pentru 
maiştri cât şi pentru ingineri, s-a făcut în mod 
corect şi legal. Fiecare cadru român îsi 
cunoştea în amănunt sarcinile ce le aveau de 



realizat la socieatatea mixtă, fiind specificate 
chiar în mandatul cu care au plecat din ţară. 

Din analiza făcută, s-a constatat că astfel 
de aspecte nu au fost discutate în nici o şedinţă 
organizată cu toţi comuniştii, deşi trei dintre 
semnatarii scrisorii formau biroul grupei de 
partid. S-au adunat în schimb date în mod 
sistematic, s-au vânat greşeli pe care cei şase 
semnatari le-au discutat între ei, le-au 
interpretat şi prezentat în mod tendenţios cu 
scopul de a fi înlocuit directorul general. Toţi 
şase au recunoscut că nici unul dintre ei şi nici 
alţi specialişti roamâni de la LOROMBOIS, nu 
au particiapt la discuţiile unde se spune că 
directorul general ar fi făcut afirmaţii grave de 
natură politică. Ei nu şi-au dat seama de 
gravitatea faptelor relatate în scrisoare şi că 
pentru dovedirea acestora trebuie să prezinte 
argumente întemeiate (documente, martori). 

Aceştia susţin în continuare afirmaţiile 
din scrisoare, dar când li s-a cerut argumente 
nu au putut să le prezinte sau au indicat cazuri 
care s-ar fi întâmplat după expedierea scrisorii. 
De menţionat că ei s-au înţeles şi atenţionat de a 
reciti ciorna scrisorii pentru a reţine şi a putea 
relata ceea ce s-a scris în cazul că vor fi 
întrebaţi. 



Chelea Grigore în calitate de director 
tehnic şi secretar al grupei de partid, nu s-a 
preocupat de bunul mers al societăţii mixte, nu 
i-a sprijinit pe specialiştii români nou încadraţi 
la societate pentru a se integra cu uşurinţă în 
specificul activităţii şi nici pe directorul general. 
A dat dovadă de lipsă de respect şi consideraţie 
faţă de reprezentantul guvernului român în 
Republica Centrafricană în sensul că de mai 
multe ori a afirmat faţă de tovarăşul ambasador, 
bătut cu pumnul în masă, ca nu lucrează cu 
directorul general şi că nu poate sa-l sufere. 
Atât Chelea Grigore cât şi ceilalţi semnatari ai 
scrisorii, au creat şi menţinut o atmosferă 
defavorabilă specialiştilor români de la 
LOROMBOIS şi au dovedit lipsa de sinceritate 
în clarificarea aspectelor sesizate. 

Deosebit de grav este faptul că 
neînţelegerile din cadrul grupului de specialişti 
romani de la LOROMBOIS au ajuns să fie 
cunoscute şi folosite de către partenerii 
centrafricani, iar maistru Gornea Adrian a 
solicitat chiar lămuriri privind retribuţia sa de 
la partenerii centrafricani. Unele din epitetele 
folosite de cei şase la adresa directorului 
general au fost reluate de către reprezentanţii 
centrafricani de la LOROMBOIS în scrisorile 
lor adresate unor organe locale, prin care 



acţionau împotriva directorului general şi 
susţineu în schimb pe Chelea Grigore, Gornea 
Adrian şi Pop Vasile. 

Lipsa elementară de orientare , de 
pregătire politică şi ideologică şi de 
principialitate în modul de comportare şi de 
prezentare a unor astfel de aspecte de către cei 
şase semnatari ai scrisorii a dus la crearea unei 
atmosfere care a contribuit la unele nerealizări 
ale Societăţii mixte LOROMBOIS. De menţionat 
că deşi cotizaţia de partid a fost achitată cu 
regularitate de către toţi membri de partid de la 
LOROMBOIS, Chelea Grigore, Gornea Adrian 
şi Pop Vasile - care formau birou grupei de 
partid - au săvârşit abuzul de a nu depune la 
Amabasadă în termenele stabilite (cotizaţiile 
pentru lunile mai, iunie, iulie au fost depuse în 
luna septembrie 1980). 

Este necesar ca din aceste aspecte 
negative să tragă învăţăminte şi celelalte 
colective de români de la societăţiile mixte şi 
asistenţă tehnică, precum şi toţi delegaţii care se 
vor deplasa la societăţile mixte din străinătate. 
9.04.1981 



secret / o 


TRADUCERE 

BANGUI 6 februarie 1981 
SECRETARIATUL GENERAL AL 

SINDICATULUI DE BATA AL LOROMBOIS 

Către, 

SECRETARIATUL GENERAL AL U.G.T.C. - 
Bangui 

Tovarăşe, 

în numele muncitorilor LOROMBOIS, vă 
adresăm prezenta scrisoare pentru a vă informa 
asupra câtorva fapte survenite recent în sânul 
Societăţii noastre, câteva săptămâni după greva 
care a paralizat activităţiile noastre din 2-6 
ianuarie 1981. 

L- O lună după reluarea lucrului, conducătorii 
intreprinderii noastre nu au făcut încă nimic 
pentru ameliorarea condiţiilor de igienă şi 
securitatea muncitorilor. 

Numeroasele promisiuni făcute de către 
inspectorul muncii de a vizita LOROMBOIS, 
pentru a cerceta (a se informa) asupra 
condiţiilor în care noi lucrăm, au rămas fără 



urmare. Aceasta indiferenţă notorie justifică 
refuzul nostru de a negocia cu ei după ce greva 
a izbucnit în luna trecută. Ne declinăm 
responsabilitatea pentru viitor, când muncitorii 
vor exprima nemulţumirea lor. 

2. - Directorul general Petre Doblan face să 
circule zvonul la Ambasada Română că 
muncitorii şi delegaţii de personal, au fost 
mituiţi (angajaţi) de către un pumn de români 
care au provocat greva, pentru a cere plecarea 
sa şi pen tru a fi înlocuit cu unul din tre ei. 

Asistăm la plecarea precipitată a 3 români, 
foarte stimaţi printre naţionali (Centrafricani) 
pentru comportamentul lor uman, şi totodată 
pentru randamentul lor. în speţă Dl. Petre 
Doblan, profitând de recenta călătorie în 
România unde a fost plecat să negogieze un 
credit, a făcut totul pentru aceşti lucrători 
expatriaţi să plece. 

Noi nu putem rămâne muţi în faţa unei 
asemenea provocări, noi suntem gata să 
informăm Guvernul Centrafrican asupra 
motivelor detaliate ale grevei, şi anume: 

- condiţiile materiale şi morale de lucru; 

- atentatul la libertatea sindicală din cauza 
presiunii constante pe care vrea s-o exercite 
Dl. Petre Doblan asupra delegaţiilor sindicali; 



- comportamentul neomenesc, dictatorial şi 
demagogic al Dl. Petre Doblan. 

Noi gândim că este o metodă de sustragere a 
atenţiei oamenilor şi a semăna discordia pentru 
a domni mai bine. 

în nici un caz românii care lucrează la 
LOROMBOIS nu trebuie să fie amestecaţi în 
aceasta grevă care a fost decisă de către 
lucrătorii naţionali (Centrafricani) ei înşişi. 
Ancheta condusă de directorul administrativ şi 
de personal din care o informare a fost făcută 
directorului general adjunct, reprezentantul 
Statului Centrafrican, o probează de altfel. 

Noi cerem în consecinţă autorităţilor române şi 
centrafricane de a nu lua în considerare 
calomniile Domului Petre Doblan. 

Vă rugăm să primiţi, Tovarăşe Secretar 
General, expresia salutului nostru militant. 

SECRETARUL GENERAL AL SINDICATULUI 
DE BAZA LOROMBOIS 
R.Simy - Towa 
Trimis la: 

- Ministerul Afacerilor Externe 

- Inspecţia de Muncă 

- Ambasada României 

- Ministerul Dezvoltării Rurale 




SECRET I / 


TRADUCERE 

DELEGAŢII SINDICALII SI AI 
PERSONALULUI LOROMBOIS 


Către: 

Domnul Grigore Chelea 

Director tehnic al Societăţii LOROMBOIS - 
Bangui 

Obiect: Scrisoare de susţinere. 

Domnule director, 

în numele tuturor angajaţilor, noi delegaţii 
sindicali şi de personal ai întreprinderii, venim 
prin prezenta să vă prezentăm sprijinul nostru 
complet, pentru eforturile deosebit de lăudabile 
pe care nu încetaţi să le desfăşuraţi pentru bunul 
mers al Societăţii LOROMBOIS şi pentru 
spiritul de colaboarare loial şi deschis care v-a 
animat în permanenţă. 

Profităm de această ocazie pentru a vă exprima 
regretele noastre vii în ceea ce priveşte 



atitudinea ingrata a câtorva muncitori, 
exprimată faţă de persoana dv. 

Primiţi domnule director tehnic cele mai bune 
salutări. 

SECRETARUL GENERAL AL SINDICATULUI 
R.Simy- Towa 

DELEGAŢI DE PERSONAL: 

- Zemikope Jean 

- Gasshier Pierre Claude 

- Zinoto Jean 

- Dagaule Rene 

- Sassi Andre 

Transmisa: 

- Directorului general LOROMBOIS 

- Ambasada României 

- Uniunea Generala a muncitorilor din Africa 
Centrala 



SECRET ! 2 


TRADUCERE 

UGTC 

UNIUNEA GENERALA A MUNCITORILOR 
DIN AFRICA CENTRALA 

NR. 029/81/SAJR Bangui, 19 ianuarie 1981 

Obiect :Reviziurea sau denunţarea 
Convenţiei Societăţii . 

LOROMBOIS 


COMITETUL CENTRAL AL U.C.T.C. 

Către: 

Excelenţa sa Dl. Preşedinte al Republicii 
Centrafricane - Bangui 

Excelenţă, Domnule Preşedinte al Republicii 

Organizaţia Muncitorilor din Africa 
Centrală, în calitate de promotoare a economiei 
naţionale, vine foarte respectuos în spirit total 



democratic, să supună Excelenţei voastrte, 
necesitatea urgentă care se impune de a revizui, 
dacă nu chiar de a denunţa în totalitate 
Convenţia de înfiinţare a Societăţii de Economie 
Mixtă pe acţiuni LOROMBOIS, semnată de 
către Bokassa Singna şi Republica Socialistă 
România la 24 martie 1974. 

Domnule Preşedinte al Republicii, Adresându- 
vă aceste cuvinte sub forma unei moţiuni după 
obicei, noi nu uităm că dv. aţi asigurat toate 
ţările prietene, că vor fi respectate fără greş 
toate convenţiile semnate de guvernul căzut. 

Dar, gândim fără riscul de a ne fi înşelat, 
că acest respect implică revizuirea convenţiilor 
purtând sau reflectând nebinele, sechele ale 
regimului imperial. 

Cazul LOROMBOIS este unul. Bokassa, cu toate 
că a semnat, fiind Preşedintele pe viată al 
Republicii Centrafricane şi nu este mai puţin 
adevărat că a facut-o singur, fără a consulta 
Guvernul şi ţările prietene care ştiau că Bokassa 
nu a fost niciodată ales pe baza votului 
universal, dar acceptând totuşi să semneze astfel 
de Convenţii cu el singur, datorează de 
asemenea să accepte consecinţele care decurg. 
Proba este că Bokassa nu este încă mort, dar nu 
mai este Preşedinte al Republicii. 



Acesta fiind, Convenţia de înfiinţare a 
societăţii LOROMBOIS trebuie să dispară, sau 
să moară cu semnatarul ei. Ea nu mai are loc în 
Republica noastră regăsită. 

De la instalarea acestei societăţi, sunt peste 7 
ani. Cu tot ce Bokassa le-a acordat, bilanţurile 
anuale, sunt fără încetare deficitare crescător. 
Ne întrebăm la capătul a câte secole trebuie să 
aşteptăm ameliorările sau progresele sale? 

Un paragraf în articolul 3 zice , cităm: 

" Fondatorii se angajează, în afara de caz de 
forţă majoră să realizeze în cadrul activităţii 
sale, formarea practică profesională şi tehnică a 
personalului Centrafrican şi pe măsura 
dezvoltării Societăţii, a cadrelor necesare 
economiei forestiere Centrafricane" sfârşitul 
citatului. 

După 7 ani, nu numai ca LOROMBOIS n-a 
format nici un centrafrican, dar din contra, 
păcăleşte şi subestimează cadrele care îi sunt 
afectate sau detaşate. Câteva exemple: 

A 

1. - In cadrul Combinatului. 

a/ Contabilii naţionali nu au acces în 
operaţiunile de" pasiv " îndeosebi la întocmirea 
bilanţului anual care se închide de la Ambasada 
României cu cei câţiva naţionali Români; 
b/ LOROMBOIS refuză să aplice planul contabil 
continental al OCAM şi al celui subregiunii 



UDEAC. Ea îşi permite să aplice nu ştiu care 
plan contabil, dar probabil cel din România; 
c/ Tovarăşul BOUNGOU era şeful serviciului de 
vânzări numai în scopul de a înşela opinia 
puterii publice. Tovarăşul n-a avut niciodată 
dreptul să redacteze sau să urmărească un 
contract oarecare semnat de către Români. 
Când era un control la Brazzaville, directorul 
general prefera să trimită un mecanic Român 
mai bun decât un intelectual Centrafrican. 

Dl. Petre Doblan, suprimă acest serviciu pe care 
îl ataşează Direcţiei Generale. Neputându-se 
debarasa de tov. BOUNGOU aşa cum dorea. El 
nu-i plăteşte decât jumătate de salariu 
afectându-l contencios, aşteptând sfârşitul 
contractului sau; 

d/ Directorul general adj. (care este Cetrafrican) 
nu are dreptul să semneze dispoziţii de cheltuieli 
să nu mai vorbim de CEC -uri. 

Pe baza indicaţiilor directorului general român, 
toţi compatrioţii au depus semnăturile lor în 
Bancă. în timpul călătoriilor sale, el semnează 
CEC-uri în alb pe care le predă directorului 
financiar român care le completează pe măsura 
necesităţilor compatrioţilor săi, în timp ce 
adjunctul Centrafrican nu a semnat nici un 
CEC 

2. - In domeniul pădurii. 



Tovarăşul Selebangue Philimon, inginer în 
exploatări forestiere, a fost detaşat pe lângă 
LOROMBOIS în aprilie 1979. El a fost mai întâi 
şef servicii, secondat de un român. Acesta 
plecând, LOROMBOIS a adus un altul care 
lucra la CAROMBOIS având aceeaşi diplomă ca 
Selebangue care acum devine adjunctul 
românului. Centrafricanul este însărcinat numai 
cu prospectarea pădurii. Românul cu doborâtul 
şi evacuatul buştenilor. 

Toată această reacţie, pentru că tovarăşul 
Selebangue a îndrăznit să evoce (ceară) 
refacerea drumurilor pe care trec vehicolele 
LOROMBOIS. 

Orice persoană care a trecut pe drumul 
Bomnabia poate mărturisi lăţimea şi starea 
acestui drum. La acesta trebuie adăugat că toate 
utilajele de exploatare de fabricaţie româna nu 
sunt noi. Din 6 sau 7 în prezent în serviciu, nu 
sunt decât 3 care funcţionează. Sunt utilaje 
amortizate în România care se repară, sunt date 
cu un strat de vopsea, astfel că după 4 luni, sunt 
scoase din funcţiune. 

Domnule Preşedinte al Republicii, este numai o 
mică informare sumară pe care o prezentăm şi 
dorim ca dumneavoastră să primiţi şi să 
ascultaţi personal pe tovarăşii de la 
LOROMBOIS: 



SIMY TOWA , SELEBANGUE YAPENDE. 


Românii continuă să doboare arbori în 
timp ce concesiunea LOROMBOIS este 
arhiîncărcată de buşteni din care ceea mai mare 
parte putrezi şi evacuarea buştenilor nu este 
ritmică. 

Bineînţeles că noi nu am stat cu braţele 
încrucişate, pentru a privi în linişte delapidarea 
resurselor noastre forestiere sub pretextul, că 
noi nu avem decât 15% din acţiuni. Rapoartele 
reprezentantului nostru la NCLA ne semnalează 
de asemenea că nu este înţelegere între cadrele 
noastre la toate nivelele şi români. 

Aşteptând întoarcerea unei delegaţii pe 
care ne gândim s-o trimitem acolo, noi luăm 
(aducem) moţiunea următoare: 

MOŢIUNE 

Considerând că de 7 ani Societatea 
LOROMBOIS pretinde a fi în fiecare an 
deficitară, fără ca totuşi să depună bilanţul 
(falimentul), considerăm că Centr africanii sunt 
adesea licenţiaţi pentru a lăsa loc românilor şi 
că salariul a 2 români poate plăti 100 de 
centr africani, considerăm că toate cadrele 
noastre (personalul administrativ şi tehnic) sunt 
descurajate pen tru faptul că toate fişele adresate 



guvernului pentru redresarea situaţiei la 
LOROMBOIS au rămas literă moartă. 
Consideram că românii nu respectă nici chiar 
legislaţia noastră de muncă cum recomndă 
faimoasa Convenţie (în principal în ceea ce 
priveşte angajarea românilor fără contract de 
muncă şi fără ştirea Oficiului Naţional de mână 
de lucru). 

Considerând că Bokassa n-a fost 
niciodată Preşedinte al Republicii pe baza 
votului universal, ci prin dreptul celui mai tare, 
Preşedinte pe viaţă; 

Considerând că este inacceptabil pentru 
un stat suveran să pledeze cauza resurselor sale 
în tribunalele unei ţări străine, considerăm că de 
7 ani, cu toate facilităţile acordate 
LOROMBOIS, ea nu a investit aproape nimic. 

Comitetul Central al UCTC, pe aceste 
motive şi numeroase altele, că ar fi prea lung să 
fie expuse aici. 

Cere Guvernului Republicii Centrafricane 
ca până cel mai târziu 1 martie 1981: 

1. - Să revizuiască Convenţia LOROMBOIS cu 
participarea experţilor Centrafricani şi Români; 

2. - In caz de refuz din partea României, 
denunţarea totală a zisei convenţii şi închiderea 
definitivă a Antreprizei fără indemnizaţie; 



3. - în cazul când nu se răspunde la data mai sus 
menţionată, ne luăm responsabilitatea făcând să 
se oprească lucrul pe toate şantierele 
LOROMBOIS, până la sfârşitul unor negocieri 
satisfăcătoare. 

Vă rugăm să primiţi Excelenţă, Domnule 
Preşedinte al Republicii, omagiul celor mai 
profunde respecte ale noastre. 

PENTRU COMITETUL CENTRAL AL UCTC 
SECRETARUL GENERAL, 

Th.Sonny Cole 



AFRICA CENUŞIE 

Epilog 

Molima cenuşie se incubase în Africa 
Centrală. Ce intres aveau comuniştii din 
România să întreţină şi să menţină în Africa 
Centrală o unitate comercială nerentabilă, din 
punct de vedere economic, şi în faliment 
nedeclarat ? Simplu. Făcea parte din programul 
partidului. Programul Partidului Comunist 
Român pentru Africa. Africa neagră. Slăbiciunea 
conducătorilor iubiţi. Una din slăbiciunile 
tovarăşilor Elena şi Nicolae Ceauşescu, Africa 
neagră. Cu puţin alb şi mult roşu, negrul devine 
cenuşiu. Aşa se spune. Iar focarul acesta cenuşiu 
îi contaminase pe localnici. Aceştia, s-au trezit 
încet, pe nesimţite, trecând după o scurtă 
perioadă de incubaţie în plină stare de boală 
politică cenuşie. Sindicat, revoltă, grevă. Grevă 
şi mânie. Mânie proletară. Pentru întreţinerea 
acestei situaţii era nevoie de un sistem. Un 
sistem şi o societate comercială. O societate 
comercială în inima şi sufletul continentului. 
Puţin conta dacă era sau nu rentabilă din punct 
de vedere economic. Asta nu mai conta. Conta 
ca români comunişti să fie acolo. Acolo, acolo şi 
numai acolo, cu exemplul lor, cu viaţa lor, cu 



misiunea lor. Ciudat era faptul că românii nu 
conştientizau misiunea lor africană. Ba chiar 
erau pătrunşi de importanţa faptului. O dădeau 
înainte cu munca, cu planul, cu buştenii. Cu 
buştenii şi defrişarea junglei, cu politica de 
salarizare şi bineînţeles cu turnătoria 
caracteristică manierei de supravieţuire a 
românului, ori unde s-ar afla el, pe pământ, aer 
sau apă. Ochiul atent al partidului veghea. 
Veghea şi monitoriza cu discernământ dibolic. 
Corecta, atunci când era cazul. Dojenea cu 
blândeţe, autoritar şi comprehensiv. îşi apăra 
numiţii şi colaboratorii, uneori masochist şi 
ridicol, cum este cazul interpretării acelei 
scrisori, mostră vie de manipulare a unor 
turnători naivi şi de serviciu. 

Marea lovitură de teatru reiese din textul 
prezentat al “raportului” care te face să râzi cu 
lacrimi când citeşti acolo unde se specifică, că 
după expedierea celebrei scrisori către organele 
competente turnătorul zelos, a atras atenţia 
tovarăşilor săi semnatari, şi ei, asupra faptului că 
este necesar a se distribui câte o copie fiecăruia 
pentru a memora cele scrise în eventualitatea 
unei anchete. Replica din raport, cade ca un 
trăznet şi în concordanţă cu intenţia de a fi 
favorbilă directorului general care, până una alta, 
era omul sistemului, omul nou al autorităţilor 



comuniste române, omul statului socialist- 
comunist, Omul Partidului. Deci, replica că 
tovarăşilor turnători, semnatari ai scrisorii, li s- 
au recomandat să memoreze ce au scris, nu ce a 
spus directorul general, despre partid şi 
conducătorii săi iubiţi îl absolvă, pe acesta din 
urmă, de orice răspundere. Nu mai contează ce a 
spus directorul. Contează ce au scris tovarăşii. 
Turnătorii, răzvrătiţi, fără încuviinţarea 
partidului devin victimele propriei lor turnătorii. 
Ei sunt puşi la punct, partidul devenind în acest 
context avocatul directorului general. Partidul 
avocat. Partidul avocat isteţ şi profesionlist până 
la Dumnezeu. Partidul ştie să-şi apere aleşii. 

Partidul ştie să se descurce în orice 
situaţie. Partidul şi securitatea din umbră. Cei 
care încă mai credeau în dreptatea partidului, 
erau naivi. Naivii de serviciu, naivii necesari. 
Erau polul negativ al bateriei de partid. Erau 
polul opus pozitivului, indispensabilii, necesari. 
Căci fără existenţa polului negativ, nu se putea 
realiza diferenţa de potenţial atât de necesară 
pentru pornirea şi funcţionarea motorului politic. 
Motorul de partid. 

Nu conta, deci, ce s-a spus ci conta ce s-a 
scris. Dar nu mai conta nici asta. Conta doar 
faptul că societatea comercială, agentul 
economic cu capital mixt, din care africanii 



aveau doar 15 procente, să existe. Să existe ca o 

A 

enclavă comunistă în inima Africii. In inima 
Africii, de unde molima cenuşie să se 
răspândească mai departe. Africanii, au învăţat 
de la români multe. Au învăţat să se 
răzvrătească, să se răzvrătească împotriva 
patronilor, să facă grevă, să fie revendicativi şi 
turnători, se se orgnizeze în acest sens. Şi totul, 
numai pentru 15 procente. Faptul că doi români, 
de acelaşi rang profesional, aveau o retribuţie cât 
o sută de africani, conta mai puţin pentru sistem. 
Aceasta era spina iritativă. Cea care intreţinea 
mânia proletară. 

/V 

In cele din urmă, leii şi gheparzii, au 
învins bivolul românesc. Fantoma lui încă mai 
bântuie prin hăţişurile junglei africane ca o 
umbră, ca un abur cenuşiu. 

